text:
Promé Minister Gilmar Pisas a risibí representantenan di Samenwerkende Fondsen Cariben
Publiká riba 15 Novèmber 2021
Willemstad – Promé Minister Gilmar Pisas a risibí representantenan di Samenwerkende Fondsen Cariben dia 15 d novèmber 2021.
Samenwerkende Fondsen Cariben ta un kolaborashon entre e Fonds Sluyterman van Loo, Stichting RCOAK (Roomsch Catholijk Oude Armen Kantoor), Kansfonds, Stichting Kinderpostzegels Nederland i Oranje Fonds.
E personanan ku a representá kada fondo ta:
Sra. Lonneke Regter, direktora di Fonds Sluyterman van Loo;
Sra. Cristel Ashra di Oranje Fonds;
Sra. Henriëtte Hulsebosch direktora di Kansfonds;
Sra. Sandra Jetten, direktora di Oranjefonds;
Meneer Henk van Stokkom di Stichting Rotterdam.
Tambe tabata presente sra. Valerie Maria, presidente di Adviescollege Curaçao Samenwerkende Fondsen.
E fondonan aki ta aktivo riba tur 6 isla di e parti karibense di Reino Hulandes. Konhuntamente, pa médio di un lokèt riba kada isla, e fondonan aki ta duna sosten finansiero na inisiativanan sosial riba e islanan. Ku e sosten aki, e fondonan ke stimulá enbolbimentu sosial den e parti karibense di Reino Hulandes, trese hendenan den kontakto ku otro i di e manera aki stimulá desarayo sosial i adelanto di e islanan.
E enfoke ta riba gruponan ku nesesidat den komunidat.
Na Kòrsou e trabounan di Samenwerkende Fondsen Cariben ta keda ehekutá pa Stichting Adviescollege Curaçao Samenwerkende Fondsen.
Representate di Stichting Rotterdam tambe tabata presente i Stichting Rotterdam ta kontemplando e posibilidat di por forma parti di Samenwerkende Fondsen Cariben.
Direktiva di Adviescollege Curaçao Samenwerkende Fondsen ta konsistí di sra. Valerie Maria (presidente), sra. Sonia Delfina-Baromeo (tesorero), sr. Johan Oldenboom (sekretario) i sra. Helvig van de Laarschot-Jonckheer (miembro general).
Ofisina di Adviescollege Curaçao ta keda formá pa konsehero di proyekto sra. Dayline Coffie i kordinadó di kantor sra. Lisette Schmidt.
E ofisina ta situá na Sta. Rosaweg 62 Unit 1.
E adrès di e-mail ta curacao@samenwerkendefondsencariben.org i nan ta alkansabel na number di telefòn 738-0412.
Por sigui nan tambe riba nan página di facebook: Adviescollege Curacao Samenwerkende Fondsen Cariben.
Pa mas informashon tokante reglanan i prosedura pa entrega di petishon pa finansiamentu di proyektonan sosial, organisashonnan sosial lokal por bishitá e página di internèt www.samenwerkendefondsencariben.org.
Riba e potrèt por mira di robes pa drechi:
Sra. Valerie Maria presidente die Adviescollege Curaçao Samenwerkende Fondsen
Sra. Lonneke Regter, directora di Fonds Sluyterman van Loo
Sra. Cristel Ashra di Oranje Fonds
Sra. Henriëtte Hulsebosch directora di Kansfonds
Sra. Sandra Jetten, directora di Oranjefonds
Meneer Henk van Stokkom di Stichting Rotterdam


c: text/html

text:
Salú
21. Kon {0} ta haña su salú, kompará ku salú di otro hende di su edat?
1. hopi bon
2. bon
3. por pasa
4. malu
5. hopi malu
22. Tin hende ku tin problema pa hasi sierto aktividat debí ku nan tin limitashon físiko, mental òf intelektual. {0} tin problema pa hasi sierto aktividat den e siguiente situashonnan? E posibel kontestanan pa e sèt di pregunta akí ta lo siguiente:
E posibel kontestanan pa e sèt di pregunta akí ta lo siguiente:
O 1.Niun problema O 2. Sí, un poko problema 0 3. Hopi problema O 4. No por mes
Mester lesa e kontestanan promé ku hasi e promé pregunta. Di manera aki no tin mester di ripiti e kontestanan kada bes.
22a. {0} tin problema pa mira, asta ku brel/lèns di kontakto?
Mester lesa e kontestanan promé ku hasi e promé pregunta. Di manera aki no tin mester di ripiti e kontestanan kada bes.
22b.{0} tin problema pa tende, asta ku un aparato di oido?
jena pregunta
22c. {0} tin problema pa kana òf pa subi trapi? (Pa persona di 2 aña òf mas)
(Pa persona di 2 aña òf mas)
22dA. {0} tin problema pa usa un òf tur dos brasa pa hasi trabou di kas (manera laba bentana, dueila, ordená kashi)?
(Pa persona di 15 aña òf mas)
22dB. {0} tin problema pa usa un òf tur dos brasa (por ehèmpel pa piki un ko'i hunga i tir'é, pa tira un bala, pa kòrta i plak, pa piki i warda kos)?
(Pa persona di 2 te ku 14 aña)
22dC. Kompará ku otro yu di su edat, e yu {0} tin problema pa move su brasanan i/òf su pianan (por ehèmpel, pa sapatiá, tene un hende su dede, tene bòter òf ko'i hunga
Pa persona di 0 pa 2 aña)
22e. {0} tin problema pa kòrda kos òf pa konsentrá?
Pa persona di 4 aña òf mas)
Na e siguinta pregunta tin un di sinku kontesta ;” Ta un mucha ku no por sòru pa su mes ainda”.
22f. {0} tin problema pa sòru pa su mes, por ehèmpel pa baña i bisti paña?
Nota: Si e partisipante ta un mucha ku no por sòru pa su mes ainda,skohe opshon 5.
22g. {0} tin difikultat pa komuniká debí na un problema físiko, mental òf emoshonal (por ehèmpel pa komprondé hende òf pa hende komprondé e)?
Pa persona di 4 aña òf mas)
22h. {0} tin difikultat pa hasi trabou kontra pago debí na un problema físiko, mental òf intelektual?
(Pa persona di 15 aña òf mas)
22h. {0} tin difikultat pa hasi trabou kontra pago debí na un problema físiko, mental òf intelektual?
(Pa persona di 15 aña òf mas)
22i. {0} tin difikultat pa hasi aktividat na kurpa di e kas òf den kurá debí na un problema físiko òf mental?
Pa persona di 15 aña òf mas)
23. {0} Tin un òf mas di e siguiente enfermedatnan? (Por duna mas ku un kontesta.)
24.Si e kontesta ta sí, ta un dòkter a konstatá esei? Sí Nò
1. preshon haltu Sí Nò
2. diabétis (suku) Sí Nò
3. gloukoma/preshon den wowo Sí Nò
4. asma/bronkítis króniko/CARA Sí Nò
5. kánser Sí Nò
6. sélula falsiforme (sikkelcel) Sí Nò
7. problema di kurason Sí Nò
8. a yega di haña un atake di kurason Sí Nò
9. a yega di haña un atake serebral Sí Nò
10. problema di nir Sí Nò
11. demensia/Alzheimer Sí Nò
12. lúpus Sí Nò
13. epilepsia Sí Nò
14. problema di skarnir (artrítis) Sí Nò
15. problema di salú mental Sí Nò
16. Otro, Yena e enfermedat ………………. Sí Nò
25. Kon {0} ta sigurá pa gastu médiko? (Por duna mas ku un kontesta.)
Despues di pregunta 25, tur hende hòmber/mucha hòmber i mucha muhé bou di 15 aña ta pasa pa pregunta 28.)
Sí Nò
1. BVZ (Seguro Básiko) □ □
2. BVZ Adishonal (pa empleado públiko i persona ku státus igual) □ □
3. Dunadó di trabou ta karga e riesgo (p.e. CMC ) □ □
4. Seguro privá □ □
5. No ta sigurá □ □
6. Otro………………………………… □ □
7. no sa

robotstxt: allowed

filter: keep


text:
DOW ta anuncia
ORANJESTAD (AAN): Na DOW tabata tin conferencia di prensa caminda Jossy Kock a hiba palabra y splica riba trabaonan cu ta cla pa cuminsa pa basha asfalt. Den proximo dianan e conexion cu ta bin di Canashito pa Mahuma lo wordo sera.
Esaki ta encera cu e duiker cu tambe lo bin eynan. Tin un duiker existente y lo bin uno nobo. A pone un material caba pa e asphalt cu ta bin. Na Sero Teishi a cuminsa forma caba e parti di rotonde segun Jossy Kock.
Trabaonan mas pariba ta cuminsa otro siman cu comienzo di un duiker nobo banda di veld di Duracell. E caminda cu ta conecta cu e highway tambe lo wordo sera banda di Mahuma. E habitantenan mester cuminsa cu acceso pa e caminda principal lo no bai tin mas den e area ey so. Na e parti di Kibaima tambe e contratistanan ta bezig.
Jossy Kock a splica cu e caminda principal no ta bai haya influencia riba e trabaonan cu excepcion di e cruzada di Mahuma. Mas pariba banda di Yaraweg etc tambe tin trabaonan ta bai cuminsa. Jossy Kock a splica cu varios trabou lo sigui simultaneamente. E parti di acera tambe lo bai cuminsa. En general e planning ta riba schema. Tin un retraso y tin un brug cu mester wordo traha pafo di Aruba y bin pa despues wordo arma.
Jossy Kock a splica cu a cuminsa construi e brug caba. Waf a cuminsa muda tambe. Mientrastanto e movecion mester tuma lugar riba e caminda existente. E intencion tabata pa nan cana hunto pa asina move waf di carga. Awor aki segun Jossy Kock e proyecto no a cana paralelo. Tin un caminda cu a wordo sera entre Barcadera cu Sero Teishi. E caminda aki ta keda sera pasobra e conexion no ta cla.
Source: Dutch Caribbean News Otro siman contratista ta cuminsa basha asfalt pa Vierbaansweg di Green Corridor


text:
Ceremonia di despedida pa e Delegacion Hubenil
Nan ta cla pa sali pa e Weganan Hubenil Buenos Aires 2018
Dialuna anochi den e Frank Conway room di Casa del Mar Beach Resort Aruba, Comite Olimpico Arubano (COA) a tene un anochi ameno y masha special, unda a celebra e ceremonia di despedida di e delegacion hubenil cu dia 2 di oktober proximo lo sali pa e Weganan Olimpico Hubenil cu lo tuma lugar na Buenos Aires, Argentina. Na e ocasion aki tabata presente, seis di e shete atletanan y e coachnan, miembronan di directiva di COA, e diferente comisionnan di COA, mayornan, federacionnan, invitadonan special y miembronan di Prensa.
Presidente di COA, Sr. Roy Mezas y Secretaria General di COA y Sra. Nicole Hoevertsz a dirigi algun palabra na esnan presente unda a splica riba e experencia y importancia cu e weganan lo ta pa nos delegacion. Ta bon pa menciona cu pa prome biaha e Weganan Olimpico Hubenil lo ser teni den e continente America pues un momento historico di esnan cu lo forma parti di esaki. E impacto sin duda lo ta uno grandisimo riba bida di cada atleta cu lo recorda pa semper e bunita momentonan. Manera a ser bisa mirando e nivel halto di competencia, esaki no lo bay ta facil pero cu motivacion, determinacion y e disciplina cu cada atleta a demostra durante nan preparacion no tin duda cu nos atletanan lo briya na dicho weganan. A lo largo ta e 7 miho atletanan hubenil lo representa Aruba, mei mei di e mihor 4000 atletanan hubenil di e 206 paisnan participando na e Youth Olympic Games.
Team Aruba ta consisti di e landado Anahi Schreuders, e tenista Patrick Sydow, e tri-atleta Giannon Eights, e duo femenino di beach volleyball Kayla Arends y Mali Rafiniy e duo masculino di beach volleyball, Raibiently Mercalina y Brian Howell.
Hefe di Mision, Kenneth Vrolijk a duna informacion general di e biahe di e delegacion y e reglanan cu mester tene cuenta durante di e dos siman y mei na Buenos Aires. Por ultimo, e atleta di Beach Volleyball, Kayla Arends a wordo nombra como abanderado, e lo bira e persona cu lo carga e bandera di nos pais durante e ceremonia di apertura di e Weganan Olimpico Hubenil na Buenos Aires, Argentina. Durante di ceremonia di traspaso Presidente di COA, Sr. Roy Mezas a otroga e bandera di Aruba na hefe di mision, Sr. Kenneth Vrolijk cu na su turno a pasa esaki na e abanderado atleta Kayla Arends di beach volleyball.
E famia grandi di Comite Olimpico Arubano y Aruba completo ta desea cada un di e integrantenan di e delegacion pa e Weganan Olimpico Hubenil tur clase di exito y lo sigui nan pasonan di cerca, manteniendo pueblo di Aruba na haltura na tur momento.
Photo Credit: COA/Seever Krozendijk


text:
Vereniging Rijschool Aruba tin demasiado preocupacion riba e parti di reorganisacion, deficiencia riba ley, borchi cu ta mal poni, ley ta bieu, buki di duna les ta bieu, no tin examen bundel y hopi mas. Hopi hende no ta compronde kico esaki ta encera, pasobra p’e tin exito tin tres punto cu mester ta revisa.
Thomas Ruiz, secretario di Vereniging Rijschool Aruba (VRA), a splica cu e puntonan revista ta examen di rijbewijs, buki di ley cu tin hopi fout y infrastructura. Pa loke ta infrastructura VRA a tuma nota cu tin hopi caminda construi malo, hopi pintura y borchi mal poni. Tin di adresa esey. Ta ripara cu tin compania ta traha caminda, pega klinker, pega borchi, un otro compania ta pinta.
Pero pa falta di comunicacion of conocemento di ley, cos ta mal poni, mal pinta of construi. El a bay riba ley di zebrapad, cu ta bisa ora di zebrapad mester tin e liñanan blanco como borchi. Por mira riba e caminda banda di Cas Casuela, e compania a djis pega borchi pero no a warda te ora e pintura t’ey. Esey ta bruha e chauffeur. Pero esey ta problema p’e chauffeurnan nobo cu ta prepara.
Segun e secretario di VRA, nan ta bisa e chauffeurnan aki pa corda cu loke ta prepara nan ta basa riba ley vigente. Pero ora di bay aya afo, ta bay ripara cu cos no ta klop conforme ley. Incluso el a splica riba e salida dje rotonde na Pos Chikito ta obliga tur hende bay robes, pero den ley ta bisa tur hende ta core banda drechi y laga suficiente espacio pa ciclista. Tin hopi borchi ta poni robes, p’esey el a pidi un biaha su studiantenan pa manda potret di e borchinan cu nan ta mira fout poni. Su persona mes a keda sorprendi p’e cantidad di borchi robes.
Tin hopi punto cu Ruiz ta haya cu mester drecha. E ta haya cu esunnan cu por duna les mester ta inscribi na Camara di Comercio y ta paga belasting so por duna les. Segun Ruiz, nan ta bezig caba Ensenjansa pa Empleo pa cuminsa un opleiding pa certifica tur rij instructor, esey como garantia esun cu ta duna les sa di kico e ta trata. Manera cu e ta awo, cualkier persona ta bisa cu e por duna les, pero e no tin e conocemento necesario pa prepara e persona.
Pa mas lesa TREMPAN.COM.


text:
E casonan nobo, caso den hospital y morto pa covid-19 a cuminsa aumente na Merca, esaki ta informacion di lidernan principal di salud den e pais. Dra. Rochelle Walenskym director di Centro pa control y prevencion di malesa (CDC) por ta e cuminsamento di experto cu a adverti durante simannan.
Un ola por yega hustamente ora cu e pais ta yegando na su normalidad y funcionarionan di henter e pais ta competi pa aplica e cantidad mas halto di inyeccion posibel di e vacuna di covid-19. Te cu awo, 28.6% e poblacion di Merca a ricibi un dosis di e vacuna y 15.8% a ricibi e vacuna completamente.
Merca a yega un total di mas di 550.000 di persona cu a fayece pa covid-19, e cifra mas halto di tur otro pais. Walesnky a bisa cu ta un fatalidad inminente. Despues di un ola invernal paralizante, Merca a tuma nota di un baho den cifra pa coronavirus, sinembargo despues di simanan a bolbe ripara un aumento di infeccion nobo.
Lidernan estatal y local di Merca a suavisa e restriccion y varios a elimina e mandato di e mondmask. Mientras tanto, multitud di e vakantie di primvaera a pone cu hende biaha na destinacion popular y biahenan a aumente, mientras cu tin e variante B.1.1.7, uno mas contagioso y mortal.
Pa awo nan mester, aumente e cifra di vacunacion, duplica medida di siguridad cu a mustra di funciona, mondmask facial, distanciamento social, evita multitud y pa laba nan mas cu regularidad.
“Mi ta haci un yamada pa nos funcionarionan electo, na nos comunidad religioso, na nos lidernan y na tur otro persona cu influencia den comunidad di henter e pais. Nos ta pidi pa cada un di boso manda e mensahe na comunidad. Ban haci esaki pa salud di nos pais y evita un di cuatro ola”, Walensky a bisa.
President Joe Biden ta haci yamada na lider di henter e pais pa restablece e mandato di usa mondmask. “Mi ta reitera mi yamado pa tur gobernante, alcalde y lider local mantene y restablece e mandato di uso di mondmask, esaki no ta politica.”


text:
ORANJESTAD,Aruba
Parlamentario Tevreden ta di opinion cu tin di cuminsa prepara pa sera frontera pa bishitante di merca tambe.
Siman pasa dia 11 di maart 2020, WHO a proclama e corona virus como un pandemia. Pandemia simplemente ta nifica cu e virus awor a plama y ta den multiple Pais mundialmente na e mes momento, riba 112 pais awor caba. Den e ultimo dos simanan e casonan a multiplica 13 biaha y locual cu ta hasie asina precupante ta cu algun Pais no a tuma e precuacionan necesario of a tuma nan mucho laat.
Aruba, apesar di ta un isla chikito, a
actua den un forma relativamente liher. Nos tin di remarca cu minister di
Salubridad a maneha e caso den un forma sublime, y awor cu e situaion a escala
na nivel nacional, e ta pasa den man di minister Presidente Wever Croes, kende
sin duda cu esaki lo continua tuma e pasonan necesario.
Naturalmente tin di subraya y yama danki na tur nos profesionalnan, cada un den nan propio ramo cu a bin ta hasiendo un trabou riba nivel y standard internacional. Nos ta un isla bendishona.
PERSONA CONTAGIA CU E VIRUS
Diabierna ultimo nos a registra Aruba su prome dos casonan di corona virus (COVID19). Si nos analisa con e virus ta comporta y tambe con liher e por plama, lo ta prudente pa amplia e restriccionan na nos fronteranan. E dos personanan contagia a bini di Merca, y nos no sa cuanto bishitante di Merca por ta contagia. Merca ta e grupo di mas grandi cu ta bishita nos isla y hustamente esaki por ta un peliger pa nos cuidadanonan.
Tin di remarca si, cu ya caba minister Presidente a tuma e pasonan preventivo pa sera scolnan, cancela tur actividad publico y priva, a sera frontera cu Europa, y a prohibi bishita na nos casnan di cuido cu ta e grupo mas vulnerabel.
UN DECISION HOPI DIFICIL
Si sera frontera e lo sirbi pa duna
nos dunadornan di cuido e espacio pa atende esnan contagia y sigura mas tanto
posibel cu e virus no sigi plama. Como cu sintomanan di e virus ta tuma algun
siman pa por presenta nan mes serca un cargador. Unabes cu tin siguransa cu
Aruba tin e casonan bou control, lo por habri frontera cu control pa evita cu
personanan contagia lo bolbe drenta.
Sinembargo no por sera wowo pa e realidad, cu un desicion asina lo tin consecuencianan economico grandi. Manera ta conoci e situacion financiero malo cu Aruba a hereda di e gabinete anterior a debelita nos finansas publico cu ta hasi nos pais mas vulnerabel den momentonan manera esaki. E decision no ta uno facil, sea ta baha nos entrada economico, pa sigura e salud di nos pueblo, o ta scohe pa mantene frontera pa Merca habri, cu tur posibel consecuencia di esaki. Mi no tin duda cu minister Presidente Wever Croes, lo scohe pa pone nos hendenan y nan salud central, parlamentario Tevreden ta termina di bisa.


text:
ORANJESTAD; Den fin di siman Minster Endy Croes tabatapresente na Pisina Olimpico Roly Bisslik na Savaneta p’e 19 edicion di e Aruba Dolphins Invitational decica na sra. Winnie Bisslik y sr. Roly Bisslik.
Un total di 234 landado di Aruba, Boneiro y Curaçao a participa na e 19 edicion di Aruba Dolphins Invitational. Un di e ‘highlight’ tabata e landa di exhibicion cu Sr. Eduardo de Veer y e legendario y baluarte Roly Bisslik.
Minister Endy Croes ta felicita tur landadonan cu a destaca y a logra medaya. Alabes kier a gradici tur e landadonan,ekiponan, boluntarionan y e comision organisado cu un tremendo evento deportivo. Pabien. Conta cu nos sosten!


text:
Instagram Vs. Snapchat
Den e dianan tras di lomba Instagram su funshon di "Stories", a provoká tantu komparashon komo krítika pa e karakterístikanan similar na esnan ku Snapchat ya ta ofresé. E rivalidat entre e dos plataforma sosial aki ta konstante. Luna pasá Snapchat a lansa e "Memories", ku originalmente tabata un funshon di Facebook. Facebook a kumpra Instagram na 2012. E propósito di e funshon nobo ta pa atraé siguidónan pa publiká i kompartí imágen via un sistema ku ta pone esakinan disparsé despues di tempu kòrtiku. Instagram 'Stories' ta permiti e usuario kompartí imágenanan ku e por personifiká ku ilustrashon, teksto òf 'emojis'. E aplikashon ta ofresé e usuario e posibilidat pa editá e potrèt ku e ta bai publiká ku diferente filter, miéntras ku e usuario por saka un 'selfie' dor di djis mishi ku e pantaya. Esaki ta un opshon ku Snapchat ya ta ofresé. E funshon nobo aki di Instagram no ta pèrmití siguidónan indiká ku nan a gusta e imágen, ni nan no por laga komentario atras. Ademas kada istoria ta keda wardá pa un máksimo di 24 ora. Despues di esaki e imágennan (istoria) ta disparsé di e kronologia di e usuario. Den kaso di Snapchat, e echo ku e publikashonnan ta temporal ta un di su karakterístikanan prinsipal. Si e usuario su kuenta di instagram ta públiko i e disidi di publiká un imágen, tur su siguidónan lo tin akseso na esaki, miéntras ku Snapchat mas bien ta un aplikashon di mensahe instantáneo. Ta uza Snapchat prinsipalmente pa komparti eksperiensia personal di e usuario ku su siguidónan, pero tambe tin e opshon pa e usuario manda potrèt i video pa ún solo usuario.


text:
Will Smith i Martin Lawrence ta bèk den Bad Boys.
Will Smith i Martin Lawrence ta preparandó pa asumí nan papel un bia’ mas komo detèktefnan Lowery i Burnett, den e serie di pelikulanan “Bad Boys”. Pa e okashon aki e pelikula lo tin un otro nòmber. Sigún Entertainment Weekly, a kambia e titulo di “Bad Boys 3” pa “Bad Boys for Life”. E fecha di estreno di e pelikula nobo ta planeá pa 12 di yanüari 2018. Micheal Bay, ku ta direktor di e promé dos pelikulanan lo no regresá komo direktor. E biaha akí Jou Carnahan lo asumí e trabou pa dirigí. Tambe ta konfirmá un di 4 pelikula den e serie di Bad Boys. Esaki ta planea pa keda estrená dia 3 di yüli 2019


text:
ProLine Baseball ta un liga di winter, caminda ta scoge tur e hungadonan cu ta hunga den exterior, cu sea ta riba nivel di College como esunnan cu ta firma.
E hungadonan aki, hunto cu e miho nan di Aruba, a forma cuater ekipo. Kevin James, Representante di Pro Line na Aruba a splica cu asina nan a forma e liga Pro Line. E ta un liga unda cu tur cu ta hunga den exterior, lo por hunga. Otro aña lo acepta e hungadonan di tur rond mundo. Y asina lo eleva e nivel di baseball na Aruba. Y ta un stap mas di preparacion pa ora bay afo.
Mas aleu, James a bisa cu a selecta e miho managernan como tambe miho capitan nan. Di aki a scoge e capitan nan di e ekiponan cu lo bay traha cu e muchanan. Mescos cu cualkier draft, algun hungado ta cay afo, pero e scout di e liga lo bay check e hungadonan, y asina duna nan un otro “fair chance”.
E liga lo cuminsa dia 26 di november, dor cu e ta un liga di winter. Dia 25 di november lo ta e apertura di e liga lo tin un duracion di seis siman. E final lo ta net prome cu carnaval. James a bisa cu lo tin ‘season ticket’ na benta y cu e lo ta un liga tambe cu lo tin entretenimento pa e publico presente.


text:
ORANJESTAD-Diaranson mainta durante conferencia di prensa di partido MEP, Parlamentario señor Guillfred Besaril a tuma tempo pa mira bek riba un aña 2016 cu un record sumamente preocupante di crimen y delincuencia. Un aña caminda mas cu 60 atraco a ser cometi. Un aña caminda varios persona a wordo herida y maltrata durante e atraconan aki. Un aña den cual hasta un comerciante hopi keri den nos comunidad a perde su bida den un acto criminal. Sr. Besaril a sigui declara lo siguiente.
“Ta tristo pa realisa cu e aumento drastico di criminalidad na Aruba ta algo historico. E aña aki mas cu nunca antes den historia di nos Pais, comunidad Arubano ta wordo confronta cu un sentimento impresionante di insiguridad. Un sentimento cu a pone un cantidad grandi di hende dicidi na bay marcha y entrega un manifiesto na e gobierno actual exigiendo mas siguridad y accionnan concreto pa loke ta trata e lucha contra criminalidad”. Parlamentario Besaril a sigui elabora cu e ta mira mecanismonan eficiente cu ta wordo aplica na otro Pais, pero no na Aruba.
“E mecanismonan aki ta na Aruba su alcance, sinembargo pa motibo di un maneho ad-hoc y anticua sea no ta wordo aplica y si utilise mes, e no ta sucede na un manera efectivo. No tin motibo pa Aruba sigui e tendencia actual di insiguridad. Cu un maneho fiho y estricto por a evita hopi dolor y disgusto na nos Pueblo. Por ehempel si tabatin mas presencia di autoridad uniforma riba caya, si a percura pa Aruba tin su mesun servicio di helicopter, si a flexibilisa e forma di labora den e cadena hudicial y si a percura pa nos frontera ta bon proteha nos lo por a evita hopi dolor na nos hendenan”. Sr. Besaril ta convenci cu e servicio di helicopter ta necesario y hunto cu partido MEP lo duna tur di su parti pa trece e servicio aki bek lo mas pronto cu ta posibel.
“Na Aruba nos ta haci masha poco uzo di tecnologia. Mi por menciona por ehempel e uzo di drones, vigilancia di camara y otro aparatonan moderno manera un boton di panico, cu por wordo uza pa preveni criminalidad. Pero e maneho actual a enfoca mas riba combati criminalidad di forma reactivo (pues una bez cu e baca a hoga caba) y no cu e accento necesario na prevencion di criminalidad. Den e aspecto aki ami por medio di partido MEP lo ta completamente diferente desde otro aña na momento cu MEP drenta gobierno. Nos lo traha den un forma preventivo y duna tur loke tin pa trata na evita actonan criminal di sosode. A bira ora pa nos ta mas critico y stop di defende cierto cifranan. E no ta un cuestion solamente di cuanto caso a keda resolvi. No tin espacio pa simpatia politico pasobra mientras tanto ta Pueblo ta bibando cu e realidad eyfo!
Nos di MEP a compronde e mensahe di Pueblo; TA BASTA! Y den e cuadro aki MEP no ta solamente un opcion pa e siguiente gobernacion. Partido MEP ta é solucion! Nos ta un partido cu experiencia y di un vision cla y raspa pa ataca e problema di insiguridad na Aruba!” Sr. Besaril ta termina di forma enfatico.


text:
Produktornan ta rabiá ku ta kategorisá suku komo venenu.
Produktornan di suku ta fadá ku ta pone nan produkto un banda komo si fuera ta venenu. “Nos tin hopi aña ta kome suku i awor di ripiente e ta venenu,” asina Dirk de Lugt, ku ta kultivadó di kaña di suku a bisa. E produktornan a bin huntu den un debate tokante suku na Den Haag, asina AD ta raportá. Albert Markusse, direktor di Suiker Unie, ku ta produktor di suku na Ulanda a bisa : ”Ta kupla nos di hopi kos. Semper ta kulpa di suku i nunka otro kaloria.” Na 1987 un hulandes tabata kome 128 gram di suku pa dia, binti aña despues e kantidat ta 6 gram ménos. Na 1987, 33% di e poblashon tabatin problema ku sobrepeso i awor ya esaki ta na 50%.
E organisashon di diabétis ku tambe tabata presente na e debate, no ta pro suku. Nan lo ta’tin gana di introdusí un impuesto riba suku, asina direktor di e organisashon, Hanneke Dessing a splika. “Esei tambe lo ta un señal na e konsumidónan pa paga tinu, esaki ta kontené hopi suku.”
Pa e sektor di suku, e solushon ta prinsipalmente den duna informashon. Nan no ta kere ku dor di uza ménos suku obligatoriamente, esei lo yuda. “Si bo ta haña ku bo mester usa ménos suku, bo tin ku hasié. Bo ta liber pa skohe,” asina Paul Mesters, teknólogo di komestibel a indiká. “Konsumidónan no mester mustra dede riba nos. Nos no ta entregá suku na industria di animalnan, sino lo kupla nos pa kachónan ku ta muchu gordo tambe.”


text:
Recien, un delegacion di Aruba Tourism Authority a biaha pa Europa pa asina atende varios reunionnan inportante. Ademas, a honra 4 miembro di ekipo di Aruba Tourism Authority, cu a celebra nan aniversario y cu hunto a yega na 40 aña di servicio.
CEO di A.T.A. Ronella Tjin Asjoe-Croes a habri e anochi ameno cu palabranan di elogio y aprecio pa e ekipo di A.T.A. expresando cu sin nos hendenan A.T.A. simplemente no por contribui di es manera cu e ta haci na turismo pa Aruba. Tambe a añadi cu sin esfuerso di A.T.A. Europa no lo a mira exitonan cu nos a conoce den nos turismo durante e ultimo añanan. Cada miembro di e ekipo ta aporta na e exito di e compania y na e bienestar di nos industria turistico. Ademas, a expresa un palabra di danki tambe na famianan di e nominadonan pa nan aporte y sosten. Tambe no por keda sin para keto na e hecho cu e oficina aki a gana ‘Oficina di Turismo di Aña’ na Hulanda algun siman pasa!
Cada nominado di aniversario di A.T.A. a wordo presenta pa un clip cortico di nan persona, unda coleganan a bisa algo balioso di nan dunando asina un elogio na e nomidadonan.
CEO di A.T.A. a entrega na cada nominado un aprecio personalisa den forma di un pendant cu e logo oficial di Aruba imprimi.
Pa 5 aña di servicio a keda honra Elton Barbour -representante di benta pa Europa. Esnan cu a keda honra pa 10 aña di servicio ta Jaap Ellis –manager di mercadeo y benta pa Europa y Caresse Imon – asistente di management pa Europa. Y finalmente, pa 15 aña di servicio a keda honra Tirso Tromp cu ta e Area Director pa Europa.
Riba e potretnan adhunto por mira e ekipo di A.T.A. durante e anochi ameno, celebrando nan aniversario.


text: Den kuadro pa mehorá kalidat di e futból senior Boneriano, FFB a skohe pa kuminsá ku un trayekto di kurso pa tur coach I coachnan asistente di futból senior.Den luna di séptémber 2022 lo inisiá ku e kurso Concacaf B license kaminda kada ekipo ta haña e oportunidad pa manda 2 coach di konfiansa ligá na e ekipo pa sigui e kurso.Den preparashon pa esaki a kuminsá ku e trayekto lisensia C+ bou di guia di Señor Etienne Siliee. Huntu ku e coach legendario Johan Neeskens di Hulanda lo duna preparashon na coachnan.Entretantu e preparashon a kuminsá kaba ku e bishita di Etienne Silliee desde 10 di mart pa 18 di mart kaminda a kombersa ku diferente coach I a probechá duna informashon, monitoring na e grupo di coach ku a obtené nan lisensia C I coachnan por a siña e parti di Anális di wega.E pràksimo enkuentro ta fechá 18 pa 22 di aprel 2022 1 ta ser guiá pa sr. Etienne Siliee I sr. Johan Neeskens. Pa partisipá na e preparashon aki ta nesesario ku e coach ta ligá na un ekipo di senior of na ekipo hubenil ku ya ta hunga ku 11 persona den wega. Tur coach ku ta kumplí ku esaki por partisipá. No ta importá si e coach tin of no tin un lisensia.Un lisensia Concacaf D ta pa siña kon ta atende ku grupo di muchanan Chiki ku ta kuminsa hunga futból te ku 13 ana l; Lisensia Concacaf Cta pa siña kon mehorá e hoben su desaroyo te na 18 aña; Lisensia Concacaf B ta pa perfekshoná e futból riba tereno, detektá e problematika I siña kon mehorá i forma e ekipo abase di práktika di wega real ku ta ser konsiderá senior Amateur.Interesadonan por tuma kontakto i duna nomber i number di telefon direktamente naJehan Pourier-Martis na 7773373 of na ofisina di FFB na 7179922. Via email na iehan.pourier@ffboneriano.com of ffboneiu@gmail.com .Nos ta spera ku tur ekipo ta hasi uso máksimo di e oportunidat aki, motivando boso coachnan di senior pa partisipá paso esaki ta pa kada ekipo haña e konosementu nesesario pa halsa e nivel di futból Boneriano.


text:
SKAL I KOMISHON DI LUNA YEN ta kontinuá ku aktividatnan segun su kalènder
kultural. Anochi ku Luna Yen, un inisiativa ku a nase den pasado for di algun siudadano ku gran
pashon pa nos idioma papiamentu.
SKAL ta keda pone énfasis ku meta prinsipal di e evento pa stimulá otro pa skirbi, deklamá,
konta storia, kanta òf presentá obranan kòrtiku na papiamentu. No neglishá bo kapasidat i bin demostrá ku bo por. Nos ta apresiá i respetá tur obra, ku eksepshon di palabranan bulgar, polítika, problemanan personal i tur loke ku no ta kuadra ku nos aktividat. Manera semper, ta keda liber na kada bishitante pa trese algu di boka dushi pa kompartí ku otro bishitantenan i un súplika pa tur hende bini ku nan propio stul. Anochi ku Luna Yen ta keda un evento sosial di pueblo i pa pueblo, pues un i tur ta kordialmente bonbiní.
Anochi ku luna yen e biaha aki ta tuma lugá na Kunuku Altá Mira Unjo na Rincon. Orario di kustumber ta di 7-or pa 9-or di anochi, tema prinsipal ta: Kuenta i Storia di Pasku Grandi pero di mes por konta poesia òf chistenan úniko. Pa e persona nan di playa ku no tin transporte e bus ta sali for di SKAL 6:30-or rumbo pa Rincon i pariba di Misa Rincon e bus ta pasa 6:45-or pa luego sigui direkshon di kunuku Altá Mira Unjo. Un súplika na tur esnan ku mester di transporte pa Rincon pa hasi reservashon na tempu na SKAL di e forma aki nos por hiba un mihó komunikashon ku otro.


text: Diadomingo madruga durante patruya polisnan atento di distrito 4 a nota un ciclista na Seroe Biento mesora nan a bay su tras pero esaki a benta su bais y a purba drenta sconde den mondi. E patruya a pidi refuerzo di mas polis pa asina logra gar’e den mondi. Na yegada di e patruyanan a drenta e mondi enbusca di e sospechoso. Un oficial a scucha un sonido tras di un cas y a bin logra detene e sospechoso. Ta trata aki di un conosido di polis cu ta biba na un adres bon conosi pa polis na Hooiberg. E detenido aki a ser hiba warda di polis na Sanicolas pa asina prepara su boet p’e di 1000 Florin.


text:
KRALENDIJK — Djasabra trempan di mainta a sosodé un aksidente, unda un vehíkulo a pèrdè kòntròl i dal den kashi di koriente na e tereno pa praktiká futbòl yamá “Chio Semeleer” den bario Nort di Saliña.
Polis a presentá na e sitio di aksidente i despues di un kontròl, a laga e shofùr saka e outo ku “takelwagen” i hiba e vehíkulo kas.
Daño material na e kashi di koriente ta konsiderabel. E konekshon di lus pa e tereno di práktika futbòl a keda den un situashon deplorabel.
Un situashon peligroso awor na e fèlt, mirando ku un parti di e kura di aluminio a dobla bai paden i por ta peligroso pa esnan ku ta hasi uso di e tereno.
Probablemente mester kita koriente temporalmente for di e tereno pa por drecha e kashi di koriente i normalisá e situashon. Potrèt ta ilustrá kon e vehíkulo a destruí e kashi di koriente fin di siman tras di lomba.


text:
Luna pasá den un trein di Haryana pa Uttar Pradesh (India), mi ta ripará sigur 50 hende rònt dimi ta lesa buki. Fasiná, mi ta konsultá despues algun sitio elektróniko i konstatá ku India ta e pais ku mas ta lesa (midí kuantu página ta lesa diariamente) mundialmente.
CBS tampoko tin sifra riba esaki, pero bo ta ripará rònt dibo, speshalmente den salanan di espera (Bentana di Informashon, Imigrashon, Kranshi) no tin hende kasi ta lesa buki.
Lesamentu ta empoderá hende, stimulá pa wak un punto di vários ángulo, amplia konosementu, drecha vokabulario i outografia. Segun a outor Mark Twain: The person who doesn’t read has no advantage over the person who can’t read.
Serka nos, Biblioteka Nashonal i kuido di e bukinan eiden no ta haña atenshon di hendenan den Fòrti i Staten. E mayoria di nan no ta lesa ni tin lesamentu na pechu. Por ta un sorpresa ora bo tende nan masakrá nos idioma? Por ta un sorpresa ku nèt nan ta kritiká tur ku a invertí den nan mes, a bai skol i tin un título?
Na otro pais lidernan den komunidat manera Obama, Oprah, Bill Gates ta papia di bukinan ku nan ta lesa/rekomendá. Serka nos esei ta deskonosí.
Luna pasá na Sri Lanka, mi a saka potrèt di un biblioteka den un tènt riba e plasa di protesta pa kambio di régimen: Books are the greatest weapon in the People’s Revolution.
Foto: Colombo (Sri Lanka), Mei 2022 (Alex Rosaria)
Kisas mas impaktante ta loke e outor, Nguyễn Phan Quế Mai a bisa: Somehow I was sure that if people were willing to read each other and see the light of other cultures, there would be no war.
Mi ta stimulá lesamentu, rekomendando un (1) buki pa luna riba mi ‘blog’.
Willemstad, Kòrsou


text:
Cinco investigadornan a keda elegi di forma independiente pa centra nan atencion na ex-presidente Donald Trump, un señal di cu nan problema legal ta aumenta, mirando cu awo no ta disfruta di proteccion di Oficina Oval.
Trump awo ta confronta investigacion dirigi pa trahado electro di Georgia te cu New York y Washington. E mayoria di nan ta democrata, pero un republicano di Georgia a cuminsa un investigacion clave cu ta bin cu critica fuerte pa Trump.
E accion di Trump ora el a sali for di posicion, inlcuyendo purba anula e resultado di eleccion di 2020 y di incita su partidario cu afirmacion infunda di fraude te cu a interumpi e Capitolio di Merca na un suma pa nan problema legal.
Tin indicacion cu investigacion ta avansando, na New York, e investigadornan reciente a tene den nan man declaracion di impuesto di Trump y a reforsa nan ekipo cu un fiscal cu ta specialisa den casonan financiero. Na Georgia, otro fiscal ta planea pa cuminsa solicita citacion pa hurado investigador pa otro siman.


text:
Aki un reseta pa traha Donuts masha fásil. Ideal ta traha ku e muchanan den fakansi. E reseta aki ta trahá ku e mix di Donut ku bo ta haña kla kaba na Caribbean Bakery Supplies. Bo por dekorá bo Donut ku sea Fondaleb of ku un dushi icing di Chukulati.
INGREDIENTS
500 gram di Donut mix
5 gram di yeast instant
1 kùp di awa friu
Donuts Cutter, pa korta e donuts
Ròlstok
Bakpapier, pa pone den e plancha
Zeta dushi, pa hasa e donuts
Tep: Pa dekorá, por kumpra e icing kla kaba di vanilla òf chukulati. Òf tambe bo por kumpra e Fondaleb (e suku blanku ku ta pone riba Donuts). Pa prepará e Fondaleb, bo ta lagé para den awa - baño di maria - pa e bira moli. Despues bo ta dòp e donuts den dje. Tambe bo por pone sprinkles riba e icing of Fondaleb.
PREPARATION
Stap 1 Den un bowl di un mixer(no handmixer), buta donut mix ku e yeast i laga nan meskla usando e spiraal haak.
Stap 2 Segun e mixer ta meskla esaki agrega awa tiki tiki te ora e mansa kita kompletu for di e rand di e bowl. E mansa ta kla; e mester bira un mansa soepel.
Stap 3 Buta e 'bakpapier' riba un plancha i stroi hariña di pan riba e 'bakpapier'.
Stap 4 Stroi hariña di pan riba mesa i buta e mansa riba dje. Bòl e mansa un tiki pa despues plat e ku un ròlstok. Korta e donutsnan ku un donuts cutter. Pone e donutsnan riba e plancha i laga e donutsnan reis pa mei ora.
Stap 5 Ora e donutsnan a reis, keinta e zeta dushi den un wea i hasa e donutsnan. Boltu nan pa tur 2 banda hasa bon. Ora e donutsnan kaba di hasa, laga nan fria.
Tur e artíkulo i ingredientenan pa traha Donuts ta obtenibel na Caribbean Bakery Supplies!
Pasa serka nos na Schotlandstraat 60 (Aruba), Schottegatweg West 357 (Curaçao) of Kaya Kilowot 5 (Bonaire).


text:
PALABRA DI CONDOLENCIA NA FAMIANAN DI E VICTIMA
Home Uncategorized EVELYN WEVER-CROES: ARUBA TA DEN SHOCK PA E TRAGEDIA DI DIAMARS NA...
EVELYN WEVER-CROES: ARUBA TA DEN SHOCK PA E TRAGEDIA DI DIAMARS NA BOEGOEROEI
STA. CRUZ — Lider di MEP Evelyn Wever-Croes atraves di un grabacion, a manda palabranan di condolencia y convivencia pa e famianan di e victimanan di e tragedia diamars ultimo na Boegoeroei.
“Mi palabra di condolencia y convivencia ta bai na famianan di e victimanan. Mi ta spera cu Dios por duna nan forsa den e temponan dificil aki, y cu e victimanan sosega na pas.
Mi pensamento tambe ta bai na demas agentenan policial envolvi, y mi ta desea nan forsa den e temponan dificil aki.
Mi ta extende palabranan di condolencia y convivencia tambe na henter e Cuerpo Policial, pasobra un agente policial cu perde su bida na pia di trabou ta un sla duro pa henter Cuerpo. Cu Dios duna boso forsa, y duna mando policial forsa y sabiduria pa guia e Cuerpo den e temponan dificil aki.
Aruba ta pasando den momentonan dificil pa loke ta criminalidad, y nos mester di un Cuerpo fuerte pa combati criminalidad cu man duro.
E tragedia a pone mi para keto tambe na e estado di cuido di salud mental na Aruba. Nos no tin un cuido di salud mental adecua na Aruba, y eynan nos a faya.
E problema di salud mental y di esnan cu tin problema di salud mental y di abuso di droga, ta serio na Aruba, y tin hopi famia destrosa. Famianan cu ta busca ayudo y cuido pa nan ser keri pero no ta haya.
Nos sa di mas cuidadano cu mester haya cuido di salud mental, pero no ta haya e cuido adecua. Nos ta di cuidadanonan cu mester wordo interna, pero aki na Aruba nos no tin un instituto pa interna.
Esaki no ta e momento pa punta dede ken tin culpa of laga. Ban usa e momento aki pa uni den nos compromiso pa algo asina no sucede nunca mas.
Nos compromiso ta pa brinda cuido di salud mental, e lugar cu e mester. Y brindsa un cuido di salud mental digno na Aruba y pa construi un instituto pa interna esnan cu mester di cuido mas intensivo.
Nos compromiso ta pa brinda Cuerpo Policial mas personal y material pa nan por eherse nan trabounan mas mihor, y pa protehe nan mes.
Asina so nos por percura cu locual a socede ayera, no pasa nunca mas. Cu Dios duna famianan di victimanan forsa, y cu e victimanan sosega na pas”, tabata palabranan di lider di MEP Evelyn Wever-Croes.


text:
ORANJESTAD,Aruba
Bishitante di edad 60plus cu tin pregunta riba nan smartdevice manera un Smartphone of Tablet of laptop por haya poco guia na biblioteca. Simplemente traha un afspraak na Informacion tel. 528 1500
Personanan riba 60 aña cu kier haya sa poco mas di nan Tablet of Smartphone por sinta un rato cu un mentor pa haci pregunta. Por haci pregunta tambe di Social Media. Meta ta pa siña algo nobo y comparti conocimento. Esaki ta gratis. Cada bishitante ta bay biblioteca cu su propio Tablet of Smartphone. Tin Free WIFI pa tur (cortesia di SETAR).


text:
>Riba e página aki bo por lesa e raport na hulandes
Doño di un kompania kaminda por hür outo na Boneiru, ta verhür un outo na un kliente. Riba un anochi e señor akí ta sali heridá for di e outo a konsekuensha di un aksidente di outo formal, kaminda no tabatin otro hende imbolukrá. Siguiente dia e doño ta pidi KPCN pa dato tokante e aksidente. Dato manera ken tabata koriendo e outo anto si e persona ei tabata kore bou di influenshá. E tabatin mester di e prueba akí pa su seguro.
KPCN a manda e doño bai e kompania di seguro i Caribbean Road Service (CRS). CRS a mand’é bai polis bèk. Ademas ta asina ku KPCN únikamente por a kompartí dato kuné si e tabatin un abogado huntu kuné. Pero pa medio di e abogado KPCN a duna e doño un mutashon so. No un prosès verbal, ni tampoko un raportahe. Ta e prueba ei e tabatin mester pa kaso na korte ku lo a tuma lugá na Hulanda. Ya komo ta na Hulanda e hürdó di e outo ta biba.
E doño a entregá un keho na KPCN reklamando ku e no a risibí un prosès verbal. Tambe el a keha serka nan ku nan no a hasi un tèst pa sa si e konduktor, esta e hürdó, tabata bou di influensha di alkohòl. Tambe el a keha tokante e manera kon KPCN a trat’é.
Nationale ombudsman a konkluí ku KPCN no a tum’é na serio. KPCN no a tend’é bon. E defensor di pueblo ta haña ku KPCN mester a traha un prosès verbal. Ya komo ku KPCN no a hasi esei, anto tampoko nan a hasi e tèst di alkohòl, ombudsman ta di opinion ku e doño tabatin ménos prueba na korte. Nationale ombudsman ta deklará tur tres keho fundamentá.
E defensor di pueblo ta rekomendá pa traha un instrukshon di trabou pa aksidentenan den kua tin ún partido só inbolukrá.


text:
E rèper The Game a trese gèng i polisnan huntu.
Riba invitashon di e rèper The Game, lider di gèngnan na Los Ángeles a topa ku polis i habitantenan den fin di siman, pa papia riba violensia den barionan pober di e metropol. Via su kuenta riba Instagram, The Game a hasi un yamada na e lidernan di gèng pa papia riba e influensia ku nan tin riba hobennan den nan bario i kon por hasi pa nan ta mihó "role model" p’e hóbennan. “Nos a mata nos mes mas tantu ku kualke rasa den e pais akí. E porsentahe di hende koló skur ku ta mata otro hende di su koló ta gigantesko, kompará ku otronan ku ta mata nos. E kos ei ta hororoso i tin ku stòp”, asina e popular artista a deklará. Segun Hollywood Reporter durante e enkuentro The Game a konta di forma emoshoná, tokante morto di un miembro di gèng ku el a lanta kuné fo’i chikí den Compton. Despues di e enkuentro The Game a parti un pamflèt ku el a pidi miembronan di gèng pa firma. Ku esaki nan ta komprometé nan mes na stòp ku uso di violensia, pero tambe stòp ku uso di droga, stòp ku yamamentu di hende muhé “bitch” i sostené artistanan di kolo skur. Mas lat e la pone e dokumentu riba retnan sosial tambe. [if !supportLineBreakNewLine]
VIDEO : The Game ta papia di su prekupashon pa loke ta pasando.


text:
ORANJESTAD,Aruba
Diabierna atardi Minister di Salubridad Publico Sr. Dangui Oduber a acudi na e edificio nobo di Respaldo na Mahuma caminda a tuma lugar e apertura di dicho edificio. Aki e mandatario a hiba algun palabra den presencia di su Excelencia Gobernador Alfonso Boekhoudt, Presidente di Parlamento Sr. Ady Thijsen, e medisch directeur dr Hendrikus van Gaalen, algemeen directeur Lex de Jong y tur empleadonan di Respaldo. Salud mental ta un topico sumamente importante pero lastimamente den e ultimo gobernacion no a duna suficiente atencion riba e problema aki. E Gobierno actual si a pone e ser humano central y duna atencion na e problema di salud mental na Aruba.
Palabranan di Minister Dangui Oduber “E problematica di malesa mental ta cu si esaki no keda trata e ta crea otro problemanan manera kehonan fisico cual ta occasiona cu hendenan ta bay AO y tin perdida di productividad. Otro consecuencianan di problema mental ta cu esaki tin su effectonan negativo no solamente pa e cliente pero tambe su famia rond di dje. Salud Mental ta algo cu ta toca nos tur y ta pesey como Minister di Salud mi ta trahando pa bin cu accionnan y pasonan pa asina trata salud mental na un manera integral na un pais chikito manera Aruba”.
Minister Oduber a trece dilanti cu e ta kere den e systema di team ambulatorio cu ta yega te serca e persona cu ta sufri di salud mental. Tambe e mandatario a bisa cu door di negligencia y falta di atencion riba salud mental den e ultimo añanan e magnitud di problema a crese.
Nos gobierno a pone e ser humano central y cu hechos nos ta demostra cu nos ta haciendo esaki.
Despues di mas di 30 aña Aruba ta haya su di dos policlinica pa yuda esnan cu problemanan di salud mental. Nos gobierno a percura pa esaki bira un realidad.
Esaki ta un problema cu ta afecta muchanan, hobenan y adultonan. Un problema cu pa hopi aña a wordo neglisha y awor nos ta dunando e tur e atencion necesario.
Respaldo tin hopi necesidad di facilidadnan pa duna tratamento. Finalmente e mandatario a felicita Respaldo cu nan ampliacion den e necesidad aki.


text:
…Kòrsou ku otro akshon inovativo…
WILLEMSTAD – 17 mei 2017–Atrobe Kòrsou tabata sentro di atenshon den merkado brasilero na momento ku a lansa un eksposishon di fotonan gigantesko di Kòrsou na e aeropuerto di Manaus. E fotógrafo profeshonal Celio Said a saka diferente foto na Kòrsou i a eksponé un kantidat di 70 foto den forma di un tapeit den e área di check-in na e aeropuerto di Manaus.
E kolekshon di foto ku a keda eksponé riba e flur den e área di check-in tin un largura di 190 meter i un hanchura di mas o ménos 3 meter. Esaki ta krea un impreshon impaktante di e paisahenan di mas impreshonante di Kòrsou. Meta final di e eksposishon aki ta pa krea kuriosidat i di e manera ei generá e gana serka e biaheronan pa bishitá Kòrsou. E aktividat aki ta algu úniko i inovativo kual pa promé biaha a keda hasí na kualke aeropuerto na Brazil. E potrètnan ta mustra e diversidat di Kòrsou ku su playanan, sentro di siudat i e diferente atrakshonnan ku Kòrsou ta ofresé turistanan. Huntu ku e eksposishon a lansa tambe un revista ku informashon di Kòrsou su produkto turístiko. Riba portada di e revista tin un potrèt di Miss Kòrsou 2016, srta. Chanelle De Lau. E revista aki ta keda repartí den e área di check-in durante e orarionan ku tin mas tráfiko na e aeropuerto.
Ofisina di Turismo di Kòrsou (CTB) ta hopi kontentu ku e reakshonnan ku e eksposishon aki a haña den e merkado brasilero ku kobertura den korantnan lokal na Manaus i na televishon. Tambe e marka di brel, JoliJoli a lansa un kolekshon di brel bou di e nòmber Curaçao kual lo keda promové den nan kampaña ku imágennan di Kòrsou, durante e lunanan benidero. Representantenan di JoliJoli tambe tabata presente na e lansamentu di e eksposishon di foto kaminda nan a eksponé nan modèlnan di brel bou di e kolekshon Curaçao. E intenshon ta pa via di e diferente aktividatnan aki krea mas interes serka e brasilero pa biaha pa Kòrsou.


text:
E siman aki, 20 desèmber 1937, a kumpli 83 aña ku Kòrsou (i e sobrá 5 islanan di gebiedsdeel Curaçao) a bai urna pa di promé biaha skohe 2/3 parti di Staten. Por a vota pa 10 Miembro di Staten (isla Kòrsou tabtain 6, Aruba 2, Boneiru 1 i Islanan Ariba 1). Gobernadó tabata apuntá e sobrá 5 miembronan. Tabata un elekshon den un tempu ku un divishon di katóliko v.s no-katóliko nunka bisto. Ban repasá algun di e reglanan di Curaçaosch Kiesreglement 1937 ku tabata sumamente kompliká i sigun un diskurso di Dòktor da Costa Gomez: “niet passend in het volkskarakter…”
Hende hòmber i muhé por a pone nan mes kandidato pa bira miembro di Staten, pero ta hende hòmber so por a vota. No tabatin kandidato hende muhé.
E rekesitonan pa hende hòmber votadó (votadó aktivo) i hende hòmber i hende muhé kandidato (votadó pasivo), tabata entre otro:
Edat mínimo di 25 aña, ‘Nederlandse onderdaan’, residensiá na Kòrsou for di 1 yanüari 1937, entrada mínimo di F 1,200 pa aña i tur belasting pagá. Tambe mester tabatin por lo ménos 7 aña di enseñansa Uitgebreid Lager Onderwijs (U.L.O.). Si bo no tabata kumpli ku e rekesitonan di enseñansa, por a pidi pa pasa un tèst, e asina yamá ‘proef van bekwwaamheid’. Algun di e rekesitonan di e ‘bekwaamheid toets’ tabata konforme artíkulo 8:
Verstaan en mondeling terug vertellen van een eenvoudig courantenbericht of andere mededeeling. Het zonder grove taalfouten kunnen schrijven van een eenvoudig stukje. Eenvoudige bewerkingen uitvoeren met gehele en gebroken getallen en met maten en gewichten van het metriek (of een ander ) stelsel. Voldoende kennis bezitten van de topographische aardrijkskunde van het gebiedsdeel Curaçao en omgeving en zeer in het algemeen van de landen der aarde. Eenig begrip hebben omtrent de taak van de Staten, van het Bestuur van Curaçao en van de voornaamste gouvernementsdiensten.
Tabatin 4 agrupashon polítiko na e elekshon: Curaçaosche Roomsch Katholieke Partij, Jong Curaçao Stroming, Onafhankelijk Verkiezingscomité i de Curaçaosche Scheepsvaart Maatschappij. Kurioso tabata ku votashon tabata pa kandidato i no agrupashon polítiko. Riba e ‘stembiljet’ tabata aparesé e 12 kandidatonan konforme un sekuensia ‘alphabetisch en lexicographisch’. Ningun kandidato riba e sembiljet tabata keda identifiká komo miembro di su agrupashon polítiko.
Por a vota na tur aki na Kòrsou 2,030 hende di kua a vota 1,665. Kòrsou su poblashon na 1937 tabata 91,000.
Na Kòrsou por a vota pa un máksimo di 6 kandidato pareu, pero mester a pone e sekuensia di preferensia di 1 te 6 riba bo ‘stembiljet’ (si bo vota pa 6 kandidato). Si bo skohe pa vota pa 4 kandidato bo sekuensia di preferensia mester tabata di 1 te 4. Na Aruba por a vota pa 2 kandidato pareu mientras na Boneiru i Islanan Ariba, a vota pa 1.
A keda skohé na Kòrsou: da Costa Gomez, Martijn, Désertine, Capriles, Maal i Rustige.
Katólikonan ku tabata konsiderá no-katolikonan i prinsipalmente miembronan di Masoneria komo enemigu mortal tabata sumamente rabiá ku e Kiesregelment aki pasombra nan a mira ku tabata difísil pa e pueblo katòliko kumpli ku e rekesitonan pa vota. A bai asina leu di akusá Hulanda (ku a traha e Kiesreglement 1937) di ta anti-katóliko. Despues di elekshon sinembargo un korant kontentu a bisa -sin sikiera menshoná ken a drenta Staten: “Het voorloopig resultaat voor de 10 zetels is, dat zes katholieken en vier niet-katholieken werden gekozen”.
Willemstad, Kòrsou


text:
KRALENDIJK – Relashoná ku dia di Prensa, RCN su tim di komunikashon pa di 10 biaha a organisá un dia spesial pa miembronan di Prensa. E aktividat a tuma lugá djabièrnè 13 di sèptèmber. A inisiá e programa na ‘Te Amo Beach’, i despues a bai e ofisina renobá di SSO di RCN. Un presiosidat di edifisio, unda ántes tabata APNA.
Na e ofisina a presentá fiskal mayo Bote ter Steege, Roderick Gouverneur kende ta bosero di OM BES i gezaghèber Edison Rijna. Nan tres a elaborá riba algun punto importante pa Prensa i pa komunidat ta na altura. Bote ter Steege a menshoná entre otro ku hopi bes polis ta informá riba sierto kaso i Prensa ta manda puntra pa mas informashon. “Momentu ku algu sosodé, Polis i OM ta informá Prensa ku inisial i algu di loke a sosodé. No ta duna tur informashon. Esaki pa motibu di e investigashon,” entre otro Ter Steege a menshoná. “Den un kaso lamentabel, solamente por duna inisial di e persona ku a fayesé. Si den Prensa òf riba media sosial tin mas informashon, esei ta responsabilidat di e persona ku a publik’é i no polis òf OM,” fiskal mayó Ter Steege a bisa. Riba nan ‘website’ por haña mas informashon relashoná ku e tópiko. Gezaghèber Rijna a papia i a menshoná ku miembro nan di Prensa tin un tarea serio, responsabel i tin bes difísil. Prensa ta e di 4 poder den un komunidat. “No mester skirbi algu dimi sin buska drechi. Ta fásil pa miembronan di Prensa komuniká kumi pa medio di telefon. Semper buska tur 2 banda di medaya. Boso ta mi amigu i nos ta traha den bon harmonia,”gezaghèber Rijna a bisa. Representante di Reino interino Jan Helmond i gezaghèber Rijna a yama Prensa danki pa nan ròl importante den komunidat. Último palabra tabata:”Awe mi ta bebe serbes i mi outo ta stashoná na kas,”gezaghèber a finalisá bisando.
Despues e grupo di miembro di Prensa a hasi un paseo den e edifisio super moderno di RCN i a kontinuá ku un spùrtòg na parti sùit di nos isla i a finalisá na ‘Te Amo Beach’ ku un sukulento barbekiú, prepará bou di guia di e maestro Isidoor van Riemsdijk.
Op 13 september is voor de 10de keer de Dag van de Pers georganiseerd. Tijdens deze dag zet de Rijksdienst en het Openbaar Lichaam de pers in het zonnetje om onze waardering te tonen en de relatie te versterken. Dit keer bestond de dag uit een presentatie van hoofdofficier van justitie Bote ter Stege en een speurtocht rond de zuidkant van Bonaire. De deelnemers streden in groepsverband tegen elkaar in een quiz, waarin ze getoetst werden op algemene kennis over Bonaire. De afsluiter bestond uit een barbecue en borrel waarbij de waarnemend Rijksvertegenwoordiger Jan Helmond en gezaghebber Edison Rijna in hun speech de pers bedankte voor hun belangrijke rol in de samenleving.
The Day of the Press was organized for the 10th time on September 13th. During this day, the central government service (RCN) and the Public Entity put the press in the spotlight to show our appreciation and to strengthen the relationship. This time the day consisted of a presentation by chief prosecutor Bote ter Stege and a treasure hunt around the south side of Bonaire. The participants competed in a group against each other in a quiz, in which they were tested on general knowledge about Bonaire. The closing session was a barbecue and a drink in which the acting Kingdom Representative Jan Helmond and Island Governor Edison Rijna thanked the press for their important role in society.


text:
Amsterdam.- Tin un kantidat di video ta sirkulá di un kaso di tiroteo ku a tuma lugá djadumingu 3 yanüari 2021 na un filial di Albert Heijn na Bijlmerplein na Amstedamse Poort. Riba e video por mira na momento ku e sospechoso maskulino ta yega saka un arma i kuminsá lòs dirigí riba un hòmber ku a kore drenta den un pakus pa e skonde.
Despues di e suseso e sospechoso a kana bai trankil fo’i e sitio.
Di akuerdo ku nu.nl, polis a indiká ku niun persona a resultá herida komo ku e sospechoso tabatin un pistol di gas. “Ta trata di un arma ku ta konosí komo gas òf ‘alarmwapen’ e bosero polisial a indiká.”
Te ku ayera polis no a detené e sospechoso. Polis a hasi un petishon pa esnan ku a presensia e suseso of ku por rekonosé e sospechoso riba e video pa tuma kontakto ku nan.


text:
Den Haag/Amsterdam – Na e monumento “Het Groeiend Monument” a tuma lugar ariba diamars 4 di October e conmemoracion anual pa e victimanan di e tragedia di Bijlmer . E aña aki ta 30 aña pasa cu un Boeing 747 di carga di EL AL a cai den e flatnan Groeneveen y Klein-Kruitberg. E tragedia a exigi bida di 43 persona, di cual 12 Arubiano. Directora a.i. di Arubahuis Glenda Hernandez a pone un krans den nomber di Gobierno y pueblo di Aruba.
Prome cu e ponemento di krans tabata tin un programa special den e CEC-gebouw den Bijlmer. Akinan e burgemeester di Amsterdam Femke Halsema a tene un discurso. Burgemeester Halsema a papia den su discurso di e dolor cu te ainda ta biba bou di e habitantenan di Amsterdam-Zuidoost. “Ela bisa tambe cu e tragedia a haci e hendenan mas sigur di nan mes. “E tragedia a contribui na un geneneracion di hende cu a haci di Zuidoost un mihor lugar”. Halsema a bisa cu e tragedia di Bijlmer ta un “herencia di tur Hulandes”.
Den nomber di Gobierno di Hulanda a hiba palabra Secretario di Estado di Infrastructura Vivianne Heijnen unda ela bisa cu e tragedia “ta un cicatriz riba e alma di Hulanda”. Aunke cu e avion a cai na Amsterdam-Zuidoost “e por a cai cualkier otro parti di Hulanda”. Destino no ta dicidi esey. Esaki ta un tragedia cu ta dal nos tur. Y pa scur e por ta, semper tin un rayo di luz unda hende ta encontra, yuda y consola otro, segun palabranan di Heijnen.
E discursonan a keda interrumpi cu musica di e Coro di mucha di scol basico Crescendo, presentacion di violista Shauntell Baumgard. E parti musical a keda cera pa un presentacion di ZO! Gospel Choir.
For di e CEC-gebouw a sigi un march silencioso pa e “Het groeiend Monument”. Extacmente 6’or y 35 minuut – momento cu a avion a cai den Bijlmer na 1992 – a tene un minuut di silencio pa recorda e victimanan. Despues a sigi e ceremonia di ponemento di krans.


text:
FERIA EDUKATIVO, MARSHE DI SALÚ & MINI-BAZAR MISS LEE FOUNDATION, ORANJESTRAAT
FERIA EDUKATIVO, MARSHE DI SALÚ & MINI-BAZAR MISS LEE FOUNDATION, ORANJESTRAAT
Dia 3 desèmber próksimo Miss Lee Foundation ku kooperashon di Komishon di Bario Hala Kanoa ta organisá un feria edukativo pa duna informashon di tur su diferente kursonan manera kurso di kòmpiuter, guia pa hùiswèrk, lès di muzik pa grandi i chikí, lès di kushinamentu, lès di kosementu i lès di papiamentu.
Den koperashon ku Manrique Capriles i tambe ADC (Analytisch Diagnostisch Centrum) e dia ei tambe lo tin un marshe di salú, kaminda lo duna tur informashon riba salubridat i biba salú. Lo tin oportunidat pa laga midi preshon, suku i kolesteròl.
Tambe lo tin un mini-bazar. Sinterklaas tambe lo bishita e feria.
Orario di e dia dushi i informativo aki ta 3 desèmber 2016, di 9.00 mainta te 1.00 or mèrdia i lo tuma lugá riba tereno di Ebenezer Church na Oranjestraat 111.
Un invitashon kordial ta bai pa henter pueblo di Kòrsou en general i speshalmente habitantenan di e bario nan rondó di Nieuw Nederland, Oranjestraat, Penstraat, Monte verde i Steenrijk .


text: Na 2012 nos Fundashon selebrando su aniversario e tim di aktividat a pensa pa organisa un scavenger hunt. Nos search a bini tende di un sr. Nos a duna koleganan fecha di aktividat. E lokual e aktividat lo ensera semper ta keda sorpresa. Momento ku e sr. a presenta su plan finansieramente nos budget no por a afort'e. Problema a start nos tabata drentando e siman di e aktividat. Nos a keda buska un kolega a kòrda riba sra Angeligue. Kolega buska riba FB i a bini topa ku sra. Angelique. E kolega komunika ku sra , sra a duna un preis ku por a kuadra den nos budget. Su dia siguiente sra. Angelique a reuni ku e kominshon. Sra Angelique hopi bon den su stof a bini ku idea kiko nos por hasi skuchando unda nos kier kuminsa i finalisa. E momento ei mes sra.Angelique bisa nos kual nos mester meil pa su persona. Sra. Angelique den 3 dia hinka e hunt den otro'petje af'. E dia aki sra tabata tei manera a palabra kune, nos tambe tabatin tur loke sra a pidi in place. Mi ta korda ku tabata den temporada di siman di kultura. 1 persona den e grupo na final master a bini bisti den trahe florkloriko. Koleganan mester a pasa na un laman hisa otro riba lomba i saka foto. E parti nos naturalesa sra no a laga afo, nos mester a trese na final diferente yerba i splika pa kiko nan wordu usa.


text:
ORANJESTAD - E anuncio di Minister Geoffrey Wever dialuna 8 di augustus cu prijs di gasolin y diesel lo baha diaranson awor, a trece alivio den comunidad.
Brandweer Aruba Hayando E Debido Atencion; Varios Desaroyo Positivo
ORANJESTAD - Dialuna mainta durante un conferencia di prensa di Gobierno di Aruba, minister di Husticia y Asuntonan Social Rocco Tjon a amplia riba e desaroyonan pa loke ta trata Brandweer Aruba.
Prome Minister Ta Contra-Aresta Nan 4 Punto Di Mal Contento
ORANJESTAD - Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa.
Minister Arends den reunion cu Coral Reef Alliance
ORAJESTAD - Minister di naturalesa, Sr. Ursell Arends hunto cu Interim Marine Park Manager di Aruba National Park Foundation, Sra. Sietske van der Wal, a reuni cu representante di Coral Reef Alliance.
“Aruba Ta Bendiciona, Diahuebs A Habri Cu Masha Poco Daño A Causa Di E Yobidanan “
ORANJESTAD - Director di DOW, Marlon Croes a duna un relato di e trabounan cu a presenta pa DOW a consecuencia di e pasada di e tormenta.
Minister a reuni cu miembro nan di PAHO tocante proyecto di salud
ORANJESTAD – Diabierna mainta Minister di Turismo y Salud Publico Sr. Dangui Oduber a tene un reunion cu miembronan di Pan American Health Organization.
Minister Arends den intercambio cu delegacion di Corsou durante Ocean Conference 2022
ORANJESTAD - Durante e bishita di Minister di Naturalesa, Sr. Ursell Arends na e Ocean Conference 2022 a topa cu e delegacion di Corsou, representa pa Minister di Salubridad Publico, Medio Ambiente y Naturalesa, sra. Dorothy Pietersz-Janga y Minister Plenipotenciario, sr Carlson Manuel.


text:
Literatura
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Literatura ta un conhunto of un coleccion di obra skirbi of oral cu ta relaciona tematicamente, lingualmente, door di e luga di origen, of door di e normanan cultural dominante. E palabra literatura cu ta provini di Latin, traduciendo e directamente e ta significa "conocimento di e cartanan" (for di e palabra di Latin littera, cu ta significa carta). E formanan mas basico di literatura ta poesia, prosa, ficcion y no-ficcion (non-fictie).
Definicion[editá | editá fuente]
E palabra "literatura" tin diferente significacion, dependiendo riba ken ta uz'e y den cua contexto.


text:
Recent Posts
THE HEALTHY WAY, eat healthy and eat smart with “THE HEALTHY WAY” healthy menu! YAMA MESORA!
Make it a Combo: ?Lunch & Soup or Salad & Soup available Now 15,- awg ?
PREMIO NACIONAL CRIOYO DI ORO OTORGA NA SRA. MAYBELLINE ARENDS – CROES.
Un reconocemento pa e trayectoria musical impresionante di mas di 53 aña. ORANJESTAD: Durante un anochi historico, magistral yena cu nostalgia y amor na…
Marlis Fashion Center na Boegoeroei tin paña pa cualkier ocasion pa damas, caballeros, hobennan, muchanan y mas…..
Pasa awe mes na Marlis y scoge net locual cu bo mester, tin tur cos, shimi’s sapato, faha, keds, tas, cartera ademas e mihor…
[VIDEO] Polisnan cu control severo despues di tiramento, polis a para varios auto sospechoso y rista den nan
Diadomingo madruga despues di cu a drenta informe di e caso di tiramento, tur polis riba caya a bay den un accion di controla…
UN HOBEN ASESINA DILANTI EX-SAND BAR Y TIN UN DETENCION.
——CUERPO POLICIAL ARUBA ta informa:—— e di tres asesinato pa 2022 Awemainta pa mas o menos 1:25am Central di Polis ta haya informacion cu…
Polis pidi na Acropolis Plaza un persona a bira malo y un multitud a aglomera strobando e personal di ambulans di atende victima
Diasabra anochi durante un evento na Acropolis Plaza tabata tin un persona cu a bira malo y ora ambulans tabata brindando asistencia un multitud di…
Polis y ambulans mester a bay pa un caso di bringamento na Sabana Liber.
Diasabra merdia a drenta informe di un bringamento cu hende herida na Sabana Liber, mesora a dirigi patruya na e sitio. Na yegada di patruya…
Polis a bay Nuñe pa un caso di intento di asesinato y menasa
Diasabra mainta a drenta informe di un caso di menasa y intento di asesinato na Nuñe, mesora a dirigi un patruya na e sitio….
[VIDEO] Polis a detene chauffeur burachi cu a dal riba takelwagen mande bay dal borchi grandi benta abao.
Diasabra madruga un patruya bayendo warda a topa cu un accidente pazuid di Santa Cruz Bar & Restaurant, mesora a baha atende…
Chauffeur di Yaris ta crusa linja mey mey caminda y bay dal den pick-up di towing na Santa Cruz y sigui bay pega riba un baranca bandi caminda.
Diasabra mainta a drenta informe di un accidente riba caminda di Santa Cruz, mesora a dirigi patruya na e sitio. Na yegada di patruya na…


text:
Kontinuashon di reunion tokante rapòrt Nulmeting den enseñansa.
Na: Presidente di Parlamento di Kòrsou
Sra. Charetti America-Francisca
Wilhelminaplein 4
Presente
Willemstad, 22 novèmber 2022
Tópiko: Kontinuashon di reunion tokante rapòrt Nulmeting den enseñansa.
Honorabel Sra. Presidente,
Pa medio di e karta aki frakshon di PAR ta aserka Sra. Presidente ku e pregunta riba kua fecha lo reanudá e reunion enkuanto e rapòrt “Beleidsreactie nulmeting van het Curaçaose onderwijsbestel”.
Dia 16 di sèptèmber último, na final di e promé tanda, Minister van Heydoorn a pidi un siman pa prepará kontesta pa Parlamento. Sinembargo mientrastantu mas ku dos luna a pasa sin ku Parlamento a risibí kontesta riba su preguntanan, te pa e di dos tanda di e reunion importante aki a kontinuá.
Teniendo kuenta ku e seriedat di e rapòrt aki pa ku nos enseñansa i e diferente preguntanan importante ku Parlamento a hasi, frakshon di PAR ta supliká Sra. Presidente pa reanudá e reunion aki mas pronto posibel.
Mirando ku Minister van Heydoorn a indiká vários bia den pasado ku e lo basa su maneho di enseñansa riba e resultado di e nulmeting, frakshon di PAR ta haña krusial pa e reunion aki kontinuá ku e urgensia nesesario. Asina por inkluí e posishon di Parlamento tambe den e maneho di minister.
Danki di antemano i mi ta keda pendiente pa e kontesta di Sra. Presidente.
Steven Croes
Frakshon di PAR
C.c. Minister van Onderwijs, Wetenschap, Cultuur en Sport


text:
“Mystic Mac” Conor McGregor (22-4 MMA, 10-2 UFC) a laga sa cu e lo knockout Dustin Poirier (26-6 MMA, 18-5) den menos cu 1 minuut di e prome round di nan pelea dia 24 di Januari.
McGregor a laga sa “Mi ta gusta Dustin. Mi ta haya cu e ta un bon bringado, e ta hasta un gran bringado pero gran bringado ainda ta hopi bou mi nivel. Mi lo knock e down den menos di 1 minuut”.
McGregor tin un historia di ta hopi preciso de su pronosticonan. E no a bai semper segun plan pero mas tanto biaha si cu no. Faltando menos cu 2 siman pa e pelea e mundo di MMA lo haya si si e lo por hacie atrobe ora e drenta den e octagon cu Poirier dia 24 di januari 2021.


text:
Kurso di Introdukshon pa Lider
GROOT KWARTIER – Djasabra 22 di Yüni 2019, Scouting Antiano, su ekipo di Rekurso Humano, a organisá, un kurso di introdukshon, pa 29 lider aspirante.
Pa ta un lider sertifiká, nos lidernan aspirante mester pasa dos kurso esun di introdukshon i esun básiko. Despues di terminá e kurso básiko e lider aspirante lo haña un tarea ku e mester kumpli kuné bou di guia di un mentor. Despues di terminá e tarea ku éksito, e lider aspirante por haña su sertifikashon komo lider pa asina e por karga e responsabilidat den su sekshon.
Pa medio di esaki Scouting Antiano, Kier a yama tur lider aspirante ku a dal e promé paso pa nan formashon komo lider di Scouting Antiano Pabien.
E reto ta, pa tur lider aspirante ku a pasa e kurso di introdukshon aki, wòrdu sertifiká huntu…Ban Pe Scoutnan !!!!!


text:
Kralendijk- E porshon di koriente generá di manera duradero na Boneiru a baha di 33% na aproksimadamente 25% den e último aña nan. Esaki ta un resultado direkto di e oumento di e demanda di energia debí na e kresementu kontinuo di e poblashon, turismo i aktividat nan komersial riba nos isla.
WEB N.V. ta advertí ku e kontribushon kada bes ménos di energia duradero no ta den mes un liña ku e konsepto di “Blue Destination” ku lo mester kombertí Boneiru den e promé sosiedat sirkular na mundu. Banda di esei, e ta den konflikto tambe ku e polítika di kabinèt Rutte ku a komprometé su mes ku e akuerdo di klima di Paris.
Finansiamentu
WEB ta buska e finansiamentu mas favorabel posibel pa realisá e lokual a ser proponé. Ta trata di un supsidio di aproksimadamente $32 mion.
“Nos ta yegando na momentunan nobo di invershon pa por kumpli ku e demanda. Si no tuma e desishon den e próksimo lunanan. E porsentahe di energia produsí di un manera duradero ta menasá di baha kada bes mas i nos lo sigui dependé di petrolio karu i kontaminando den e próksimo dékada”, asina WEB a skibi den un komunikado pa prensa.


text:
For di 10.10.10, pèrmit pa vürwèrk ta wòrdu otorgá dor di Minister di Hustisia, i Servisio pa Obra Públiko ta prepará tur dokumento nesesario.
Pa bini na remarke pa un pèrmit di vürwèrk, mester yena un formulario na Servisio pa Obra Públiko. E formulario aki mester tin un stampia riba dje ku ta kosta Naf 40,-. Ora e formulario ta yená, Servisio pa Obra Públiko ta mand’é pa Brantwer pa nan kontrolá si e sitio kaminda ta deseá di warda i bende vürwèrk ta sigur.
Si e petishon no ta kumpli ku tur e aspektonan nesesario Minister di Hustisia por nenga di duna e pèrmit.
Pa mas informashon tokante pèrmit pa vürwèrk, por tuma kontakto ku Servisio pa Obra Públiko via di email info.vvrp@gobiernu.cw.


text:
Introdukshon
Diabétis Mellitus ta un malesa króniko di metabolismo kaminda tin muchu suku (nivel di glucose) den e sanger. Diabétis Mellitus ta un malesa ku ta tuma lugá hopi. Por rekonosé e malesa na un oumento di e nivel di glucose den bo sanger. Glucose ta un forma di suku. Tin hende ta eksperensiá keho, pero tambe por ta asina ku bo no ta ripará algu.
Diabétis
Diabétis mellitus ku no keda tratá, eventualmente lo ta dañino pa vários órgano, pero en partikular pa e kurason i adernan, nir i sistema nèrvioso. E problemanan partikularmente ta surgi den e adernan mas chikitu den e kurpa. Tin diferente tipo di diabétis. Tipo 1 i 2 ta esnan mas konosí. Banda di esei tin hopi otro, manera por ehèmpel diabétis di embaraso.
Mas informashon? Bishitá e wèpsait di asosiashon di diabétis Kòrsou (https://sokudi.org) òf e wèpsait di e asosiashon di diabétis di Hulanda (https://www.dvn.nl/wat-is-diabetes).
Eksaminashon
E dòkter por hasi un diagnósis di diabétis mellitus simplemente dor di hasi un eksaminashon di sanger. Ku tèst di laboratorio adishonal, e dòkter por determiná ki tipo di diabétis bo tin.
Eksaminashon di sanger
Ku un eksaminashon di sanger nos ta prek sanger ku un angua hòl. Despues un analista ta kontrolá bo sanger den un laboratorio. Eksaminashon di sanger òf di urina òf shushi ta nesesario ora bo dòkter di kas òf un spesialista ke sa mas tokante bo salú. E dòkter ta laga hasi investigashon tambe pa determiná e kurso di e malesa i e efekto di un tratamentu.
Tratamentu
Ku tipo 1 di diabétis mellitus bo mester midi bo suku tur dia i inyektá insulina òf bisti un pòmp di insulina. Promé ku bo kome, bo mester kalkulá kuantu insulina bo mester.
Tipo 2 diabétis
E tratamentu di tipo 2 diabétis mellitus ta konsistí di kome saludabel, hopi ehersisio i remedi. Den komienso e dòkter ta duna bo tablèt ku a baha bo nivel di suku. Despues hopi bia bo mester kuminsa inyektá insulina diariamente pa kumpli ku e nesesidat di insulina.
Bo tin pregunta? Tuma kontakto ku bo enfermero di diabétis òf internista.


text:
KRALENDIJK- Djassabra tabatin un selebrashon grandi na Cocari, riba Plenchi Carmen Goeloe. Hopi hende tabata presente, bunita bisti, i nan a gosa un mundu.
Pader Ivan Dario Perez Gomes a habri e mainta i a papia e palabra di Dios pa despues bendishoná tur presente ku awa bendita.
Despues a papia diputado Nina Francees- Den Heyer. “Danki na boso ku nos ta aki. Nos ta apresiá i balorá boso. Tin mas kos pa nos hasi pa boso i poulatinamente, nos ta kumpli ku loke nan falta. Boso meresé mihó.
Genara Timp- Silberie di ZW groep tambe a hiba palabra. “Nos tei pa hasi boso bida mas dushi posibel na e edat ku boso tin awor. Boneiru ta awe, loke boso a hasi ayera. Boso mester di bon lugá pa biba i ta kontentu, bon guia den bida di awor. Komo ZW-Groep, nos tei pa boso. Tin mas di 3000 hende riba 60 aña na Boneiru. Nos tin ku atendé pa esnan ku bai studia bin bèk Boneiru òf keda Boneiru pa yuda. Gosa di e dia. Boso ta nos orguyo.”
Rekonosementu
Despues a duna rekonosementu na 2 hende, esnan di mas edat na Boneiru. Ta trata di Servilia ‘Via’ St. Jago. Otro luna e ta hasi 99 aña di bida. E dama di mas edat na Cocari. E otro persona tabata Eugeni Guillermo Cicilia.
Nasé na Boneiru, konosí komo ‘Pachi’, nòmber di kariño ta e homber di mas edat, 95 aña di bida.
E programa di e dia e kontinuá, kaminda agrupashon músikanan a toka i hendenan a balia pa nan kuenta manera ta bisa. Ambiente tabata sende sende, na Plenchi Carmen Goeloe.


text:
WILLEMSTAD – Den futuro Kòrsou mester transformá Sargassum den kombustibel biológiko . Esei sekretario di estado Alexandra van Huffelen ta skirbi den un reakshon riba preguntanan di IPKO, Interparlementair Overleg.
E tereno di refineria Isla ta e sitio kaminda esei lo mester sosodé.
Te ku awor un kontratista ta kolektá e sargassum ku ta yega tera i ta ward’é riba tereno di agrikultornan. Esaki no ta favorabel pa motibu di e karakter di salpeter.
Segun e sekretario di estado ta tumando lugá investigashon di literatura i di tereno den koperashon estrecho ku TNO i Universidat di Wageningen, i ku sosten di ministerio di Salú, Medioambiente i Naturalesa di Kòrsou, pa wak kon por anda mas mihó ku e sargassum ku ta yega nos tera.


text:
DELRAY – Segun nos colaborador na NoticiaCla tabata e falta di ekipo den e boto, cu ta cual a pone cu no por a notifica pa ayudo mas prome. Asina e ex naufrago mericano John Grady ta conta e corant Sun Sentinel, un siman despues di su odisea den laman rond di Aruba. Awe ta un siman pasa cu e turista mericano hunto cu su instructor di kite surfing a perde riba laman, y 24 ora despues a keda rescata. E la conta e detayes di su storia na e corant mericano. Asina nos a haya sa e detayes di e odisea cu tabatin un final feliz, pero cu pa 32 ora, a tene nos isla den un suspenso.
EXPERIENCIA UNICO
Grady a conta cu su experiencia tabata uno unico pe. Perdi riba laman, sin cu e por a mira tera firme, tabata un pensamento hopi teribel pa e mericano di 38 aña. E odisea a cuminsa ora cu su instructor a bin buske riba un boto di 10 pia, solamente pa tende y mira con e motor di e boto a cay den laman y perde. “E expresion di e instructor a bisa tur cos” Grady ta sigui conta. Nan tabata den problema serio. Su instructor a busca pa un radio, un telefon celular of un ‘flare gun’. Pero nada, segun Grady su version. Y lo mas pio segun Grady, ta cu debi cu e unico persona operador di e compania di kitesurfing, tabata su instructor. Pues no tabatin mas personal cu lo por a nota nan desaparicion tempran. Solamente su prometida “Wishka” tabata sa y no tabata sa con largo lo a dura prome cu e la haya sa.
WISHKA TA SINTI FALTA
Mientrastanto na tera, Wishka tabata purba realisa pakico su partner Grady no a bolbe na e ora stipula. E les a dura mas largo, e dos personanan a bay dal un cerbes of come algo. Tur, motibonan ‘legitimo’ pa e tardansa. Pero ora cu e la bay e sitio di e compania y mira e pechi di su partner den e auto di e instructor , e tabata sa cu algo ta robes. Nunca su partner no ta bay sin su pechi. Pues esey kier men cu su partner no a subi tera bek ainda. Sino e lo tabatin su pechi bisti.
BUSKEDA TA CUMINSA
Despues di notifica polis, y oranan di interogacion, a conduci pa polis realisa cu enberdad Grady no tabata riba tera sino perdi riba laman. Y asina e buskeda a cuminsa.
RESCATE DI TANKERO Pa loke ta Grady, diasabra atardi nan a mira un tankero bin den nan direccion. Y cu un luz cu e tabatin, a lusa e tankero y mira cu e tankero a bira. Esey tabata e señal pa Grady, cu nan a wordo rescata. “E tabata e momento mas contento di mi bida” Grady a bisa. Su pareha Wishka sinembargo ainda no tabata sa nada y tabata sigui den interogacion y buskeda pa su partner. Cu ayudo di ruman muhe di Wishka cu a bula bin Aruba pa yude, nan a sigui pero sin resultado. Te ora cu durante un interogacion, un polis a drenta y informa cu solamente algun palabra ‘nos tin bon noticia. Nos a localisa John”. Asina e odisea a termina. Nan ta conta di e rescate y con un fregata hulandes a trece nan tera e siguiente mainta. Bek na nan ciudad na Delray, Florida, nan ta contento di por conta e storia. Mes momento, nan ta alerta tur hende, cu ora cu bo subi laman, percura pa tin un radio y of un celular cu ta funciona, a bordo. Cu un radio, e odisea por a termina diferente, Grady ta finalisa bisando.


text:
Balashi: Diasabra den oranan di mainta polis y ambulance ta wordo manda cu urgencia pabou di e rotonde nobo di Drive Inn, pa un accidente cu un persona herida.
Na yegada e polis nan ta bin topa enberdad cu un jeep gebolter y e dama chauffeur tabata herida. Na e sitio polisnan a bin compronde cu e dama chauffeur tabata bayendo direccion pariba y pa un motibo of otro a perde control, baha for di caminda, subi un cero di santo cu tin canto di caminda, cu e consecuencia cu e Jeep a bolter.
E impacto fuerte a laga e dama herida, despues cu personal di ambulance a trat’e na e sitio a transporte pa hospital.


text:
Partawela ta un di e paranan di presa mas místiko. Nan ta e mensaheronan, e protektornan, i e vishonarionan di aire. Nan tin e wowonan di mas skèrpi di tur e paranan di presa.
Partawela ta wòrdu ataká vários bia dor di paranan mas chikí (kinikini, chuchubi, blenchi). Esaki ta hopi signifikante pa e hendenan ku tin un partawela komo un “totem” òf animal di poder. E ta indiká ku probablemente e hendenan aki ta wòrdu ataká dor di otro hende ku no ke komprondé nan, òf e vários i diferente uso di nan energίa kreativo. E hendenan ei por ataká nan abilidat pa zueif.
Partawela ta siña nos pa nos ta opservativo… Bida ta duna señalnan. Pèrkurá di ta alerta pa asina bo por kapta i komprondé e señalnan bida ta duna.
Shelu ta e realmo di e partawela. Pa medio di su vuelo e ta komuniká ku hende i ku e espíritu di kreador. E ta habri nos vishon i ta inspirá nos pa un propósito di bida kreativo.


text:
WILLEMSTAD – 23 di mei 2018 – Resientemente Kòrsou, komo destinashon, a partisipá na e Color Run di Fort Lauderdale. Ta trata aki di e Color Run konosí komo e 5 kilometernan di mas alegre na mundu. Mundialmente mas di 6 mion hende a yega di partisipá na un Color Run organisá den mas ku 35 pais. Den un esfuerso pa por demostrá na e konsumidó den estado Sur di Florida ku Kòrsou ta e destinashon mas kolorido na mundu, Ofisina di Turismo di Kòrsou (CTB) a skohe pa tambe ta un di e patrosinadónan di e ‘Fort Lauderdale 5k Color Run 2018’. E aña aki, e evento a kibra su propio rèkòrt di asistensia.
Tabata un plataforma ekselente pa kompartí informashon di Kòrsou na un manera dinámiko, inkluyendo e tremendo notisia di e buelo adishonal pa Kòrsou ku American Airlines i e último artistanan ku a keda agregá na e line-up di Curaçao North Sea Jazz Festival. E stènt di Kòrsou na e ‘Finish Festival’ kual ta e after-party ofisial di Color Run a keda asentuá ku un banner mahestuoso di e bunita kolo blou di e awanan di Playa Kenepa. Tambe partisipantenan por a pasa tuma un brel di solo di Kòrsou i tambe saka potrèt.
E ‘Fort Lauderdale 5k Color Run’ a konta ku 4 zona di koló, di kual e koló blou a keda patrosiná dor di Kòrsou. E zona a keda asentuá ku logo di Kòrsou i dushi músika di nos artistanan lokal. Partisipantenan ku a saka un potrèt na e stènt di Kòrsou i pone esaki riba media sosial ku e hashtag #RightNowInCuracao por a partisipá den un rifa ku chèns di gana un biahe pa dos persona pa Kòrsou i un estadia di 4 anochi na Hilton Curaçao. E ganadónan a keda anunsiá durante di e Color Run.
Ademas CTB a tene un evento interaktivo ku media kaminda a invitá tòp periodistanan pa forma parti di un mainta sosial ku a inkluí e Color Run i un brunch na Himmarshee Public House. Un total di 11 media di Sur di Florida a partisipá konsistiendo di medianan nashonal manera USA Today, SELF i BizBash. Pa loke ta trata medianan regional a konta ku partisipashon di entre otro; THINK Magazine, Miami Food Pug, ChatChow TV i La Familia de Broward. CTB por mira bèk riba un inisiativa dinámiko ku a resultá den un tremendo promoshon pa Kòrsou.


text: Diabierna mainta a drenta informe di un accidente unda un auto a ranca kibra un palo di lus na Sombre, mesora a dirigi un patruya na e sitio. Na yegada di e patruya a bin compronde cu e auto a bandona e sitio pero e palo di lus ta kibra. Na yegada di e departamaneto di trafico a investiga y a logra haya sa cu e vehiculo ta na Rancho Loco. Polis di trafico a hala atencion di e chauffeur di un Jeep cu ta na Rancho Loco pa a yuda hala e vehiculo envolvi den e accidente. Afortunadamente ningun hende a resulta herida.


text:
ORANJESTAD,Aruba
Parlamentario Endy Croes a splica na varios ocasion – na cualkier momento cu un politico di AVP kende nan a forma parti y a crea e desaster financiero y e Mega Debe – mester trata na manipula pueblo atrobe nos lo t’ey manera soldatnan riba e pida baranca aki pa corigi nan, clarifica nan manipulacion y recorda pueblo di nan actonan. Mike de Meza ta yora cu cos ta frega. Mike de Meza a lubida hopi liher cu ta e mes ta responsabel como ex Minister di Finansas pa presta hunto cu Mike Eman 2000 miyon florin? Mike de Meza a lubida cu riba e placa aki cu e mes a presta, pueblo mester paga 232 miyon florin na interes?
Fiestamento cu placa di RDA
Mike de Meza a papia di Citgo y un cantidad di peliger, segun Mike de Meza. Mike de Meza a fiesta cu placa di RDA. Mike de Meza a firma un contract pa Richard Arends di 2 miyon florin como CFO di RDA. Mike de Meza a negocia cu tur e coruptonan cual awe hopi ta cera. Lagami recorda Mike de Meza poco di su fiesta cu placa di RDA sin cu e refineria nunca a habri. Nos tin e lista di su sinberguensuranan den RDA.
Asina AVP a chupa sanger di pueblo
Tera Group di Patrick Paskel y Speed Afl. 400 mil florin, Horizon Consultancy di Richard Arends Afl. 600 mil florin. Un travel agency Afl. 650 mil na travel expenses. Pues Mike de Meza kier tilda gobierno di ta biaha ? Un compania di sonido Afl. 702 mil florin. Mind Strategy Consultant (nos no sa ken nan ta) Afl. 615 mil. Green Aruba, proyecto di Mike Eman y Mike de Meza sponsership Afl. 200 mil. Green Conference sponsoring Afl. 550 mil. Wubbo Ockels (dfm) tambe a cobra Afl. 130 mil. Mike de Meza, bo t’ey? Bo ta manera sapatia pa bin bek pa drecha cos. Ta kico realmente bo kier drecha? Ta falta di poder pa boso sigui fiesta y djodjo? Gevolgmachtigde Minister a haya 65 mil florin for di RDA, sin un splicacion. Un tal Jeniree kende tabata traha pa Mike Eman den oficina a cobra Afl. 37 mil florin pa haci kico? Un tal Bianca Peters tambe empleado di Mike a cobra Afl. 26 mil florin. Tur esakinan a cobra na RDA y e Bobbo list ta hopi largo.
Awor net Mike de Meza cu a permiti tur esakinan sa con pa drecha e situacion financiero? Mike, keda bo leu den bo cueba y busca otro trabou pa bo haci. No ta manera cu boso a horta y destrui e baranca aki. Mi lo bin bek riba e fiesta den RDA. Mi ta reta Mike de Meza pa e sali publicamente y bisa cu esaki No ta berdad. Dialuna awor pregunta oficial lo bay den direccion di Promer Minister pa informa con leu e investigacion ta riba RDA y cuanto keho a wordo entrega riba e pandiya di AVP kende nan a horta y malogra Citgo/RDA sin cu nunca e refineria a habri.


text:
ORANJESTAD,Aruba
Departamento di Salud Publico awe mainta a wordo informa cu un persona mester a fayece. Informacion cu a wordo suministra ta cu e persona aki lo tawata tin algun dia cu algun sintoma di Covid19.
Segun protocol DVG a instrui su personal specialisa riba malesanan infeccioso pa acudi na e localidad y haci e investigacion nesesario. Test di COVID-19 a wordo tuma for di e defunto y a instrui famia pa mantene cuarentena mientras ta warda e resultado di e test di COVID-19.
Investigacion haci por a saca afo cu central di 911 a ricibi un yamada indicando cu tin un pashent cu sintoma di COVID-19. Central di 911 a informa e persona na telefon pa yama 280.0101 pa por haci e test corespondiente.
Diagnostic Center tambe a ricibi un yamada telefonico indicando un persona cu sintoma pa cual motibo a invita e persona pa pasa e siguiente dia pa test.
Lamentablemente Centro Diagnosico ni tampoco central di 911 a wordo informa cu e pashent tawata hopi critico y mester ayudo urgente.
Awe tardi resultado di test haci riba e fayecido a keda cla y ta indica cu e persona tawata COVID-19 positivo.
Esaki sigur ta lanta un precupacion grandi mirando cu informacion ta indica cu e persona aki tawata frecuenta den ful e bario y tawata gusta para na un supermarket y cuinda tur persona cu pasa.
Segun e mama e dia anterior su jui ainda tawata move den e bario cu e posibilidad di a plama e virus.
Departamento di Salud Publico ta haci un jamada na comunidad di Paradijswijk pa si tin personanan cu por tawata tin contacts cu e persona aki den e dianan cu a pasa. Pa por fabor yama rapidamente Centro Diagnostico na 280.0101 pa un test.
Update riba www.arubacovid19.org lo tuma lugar mañan merdia manera custumber.


text:
Palm Beach: Diasabra algo pasa di 4’or y mey, un patruya di Noord ta wordo manda na Natures & Discount na Palm Beach pa un caso di kiebro cu intento di ladronicia.
Na yegada polis ta papia cu e doño, kende ta splicanan cu e ta habri su negoshi 8 ‘or di mainta y ta cera 6’or di atardi. Diabierna ela cera e mesun ora ey,tur porta tabata na lock y tur cos a keda intacto y Diasabra pa mas o menos 4’ or y 35, e compania di Alarma “Safecom” ta haya un señal cu e alarma di e negoshi a bay on. Mesora a manda un patruya di seguridad na e sitio, y na e sitio ela bin nota cu e lock di e hekwerk di hero cu tin patras bandi pabou di e localidad tabata kibra. Ora ela bay controla e porta bandi panort di e localidad, ela bin ripara cu e porta tabata forsa y destrui.
Desconocinan a forsa y a kibra e porta di bandi panort, cu intencion di drenta horta, na e sitio polisnan a bin topa cu dos Ice peak, dos pati cabra y un petchi berde, esaki nan a keda confisca y departamento technico di polis a wordo poni na altura.


text:
WILLEMSTAD — Djadumingu 17 di sèptèmber 2017 e promé edishon di Dia di Waaigat ta tuma lugá, organisá pa Fundashon Waaigat den kooperashon estrecho ku Curaçaose Atletiek Bond. E idea original tabata ‘Relevo di Waaigat’ ku karedanan rondó di Waaigat, pues pustamentu na pia entre miembronan di klupnan di atletismo, gruponan uniformá, empresa kontra empresa, pero tambe representantenan di bario kontra otro.
Curaçaose Atletiek Bond su karedanan lo keda e evento prinsipal durante e programa di Dia di Waaigat. Komo tal Relevo Waaigat 2017 ta bai bira e krèm de la krèm di e aktividatnan durante di Dia di Waaigat. Curaçaose Atletiek Bond ta aspirá pa Relevo Waaigat bira internashonal. Pero, mirando ku ya ta trata di Dia di Waaigat e evento ta di un magnitut muchu mas grandi. Na final mester logra ku e interes pa atletismo den Kòrsou i prinsipalmente den barionan ta bira grandi i mas hende ta djòin atletismo i bira aktivo den e ramo di deporte aki.
Ku aserkamentu di Erwin Raphaëla di programa Bario pa Bario pa yuda den promoshon di Relevo di Waaigat 2017, a bini un kambio den e sentido ku a agregá un momento den e programa pa duna rekonosementu na eks bankero di Banco di Caribe señor Eduardo “Eddie” de Kort, kende ta e pionero i luchadó inkansabel pa subi kalidat i drecha e higiena di Waaigat.
Señor Eduardo “Eddie” de Kort ta e persona ku kompletamente di su propio boluntat algun aña pasá a tuma e enkargo pa laga realisá un limpiesa riguroso den e ‘Binnenwater’ aki, laga pone un otro brùg ku ta konektá Scharloo ku Punda i konstruí un restorant pa trese bida den e área aki. Eddie de Kort su aspirashon tabata pa kombertí Waaigat den un haf pa yatenan por drenta i mara, prueba ta deliberashonnan ku señor de Kort a hiba via Fundashon Desaroyo Waaigat ku gobièrnu i otronan, anto diseñonan ku el a laga produsí di un Waaigat
kompletamente nobo i moderno. Na okashon di e promé edishon di Dia di Waaigat ta na su lugá duna homenage na e gran suidadano aki.
Raymond Begina ta esun ku a trese padilanti ku ta mihó organisá Dia di Waaigat, utilisando e ‘Binnenwater’ kompletu, kombiná ku aktividatnan tantu rondó komo den Waaigat mes. Señor Begina a drenta den kontakto ku konosedónan di aktividatnan riba laman, anto asina ei a pone kontakto ku un di esnan ku a inisiá Fuikdag, esta señor Eduard “Dito” de Kort, kende mesora a haña e enkargo pa ta esun ku lo tin kordinashon di aktividatnan den Waaigat na su enkargo.
Ku e ideanan aki a sigui reunionnan ku Curaçao Ports Authority (C.P.A), anto for di e entusiasmo ku resultadonan di e kombersashon ku CPA a generá a disidí definitivamente ku Dia di Waaigat ta bira realidat. Licores Maduro, agente di Polar ta e promé ku a duna un kontesta positivo pa sostené e evento fasilitando ku tur sorto di ekipahe i provishonnan nesesario.
Eduard “Dito” de Kort a duna su palabra pa hasi tur esfuerso di manera ku lo tin sufisiente boto pa drenta Waaigat en konekshon ku selebrashon di dia di e ‘Binnenwater’ aki. Djei e grupo di trahadónan ku ta asesorá e plan pa ‘boost’ Waaigat, huntu ku representantenan di Curaçaose Atletiek Bond i demas presentenan, bou di guia di Raymond Begina, a hinka un programa den otro.
Pa 12or ta kuminsá ku entrada di botonan ku ta pasa via brùg Emma, sigui bin paden via brùg L.B. Smith òf mara na Kleine Werf si ta botonan muchu grandi pa drenta Waaigat, nan ta mara na Kleine Werf. Botonan mas chikitu ta drenta pasando di brùg L.B. Smith, brùg di Scharloo, brùg Amalia i sigui bini den Waaigat pa mara. Ta traha ainda riba e posibilidat pa tene algun pustamentu den laman of demostrashon di kualke partikularidat. Mas lat lo tin un show espektakular di drones, outonan di e klup di wabi tambe lo tei pa keda atmirá huntu ku e desfile di e organisashon grandi di doñonan di motosaikel ku nan vehíkulonan. Aktividatnan pa mucha mas ku klaro lo tin sufisiente, pero tambe nan lo por subi bouncer pa deleitá nan mes. Entre 15.45 or pa 16.30 or lo tene e resèpsi ku invitadonan spesial pa duna rekonosementu na Eddie
de Kort.
E aktividat sentral di e dia lo ta ‘Relevo di Waaigat’, pustamentu na pia entre empresanan, gruponan uniformá, klupnan di atletismo i representantenan di bario kontra bario ku lo tèrminá ku entre di kopa, entre kua ‘kopa rotativo Bario pa Bario’. Trámitenan ta andando pa atraé algun disk djòki pa animá e públiko riba vlòt posishoná den laman di Waaigat. Lo tin bandanan musikal pa atraé públiko. Pero e ambiente total lo ta den un esfera plasentero ku hopi muzik, kuminda krioyo i eksótiko pa saboriá. Dia di Waaigat lo ta di 12 or pa 20.00 or
Ta di dos biaha despues di hopi aña ku Curaçaose Atletiek Bond ta organisá Relevo di Waaigat. E intenshon di Relevo di Waaigat ta pa alsa interes i entusiasmo pa atletismo un banda i trese Waaigat den sentro di atenshon komo sitio pa mas evento deportivo. Ku Relevo Waaigat ta e idea pa krea un aktividat ku ta ‘boost’ e parti aki di Punda i lanta e interes di manera ku atletismo ta krese ainda mas na Kòrsou. Esaki lo ta ku partisipashon di diferente kategoria, esta U-11, U-13, U-15, junioren, senioren etcetera. Tambe lo tin partisipashon di gruponan uniformá, empresanan i representantenan di empresanan ku finalmente tambe barionanan kontra di otro. Despues di e karedanan lo tin entrega di medaya i kopanan na e partisipante i ganadónan.
Komplasiendo ku sentenáres di pedido for di públiko a disidí entre tantu di lanta fundashon Waaigat. Djaluna 4 di sèptèmber 2017 e akta ofisial a keda firmá na ofisina di notario mr. Myron Hu-A-Ng, ku e meta di Fundashon Waaigat pa traha di manera ku Waaigat ta bira un di e áreanan aquatiko i rekreativo di mas renombre i atraktivo den Karibe. E “Binnenwater” aki den bista di direktiva di Waaigat lo mester brinda e posibilidat pa eventonan deportivo, edukativo, sosial, rekreativo i kultural di taya pa aportá na subi popularidat di Kòrsou tantu paden komo pafó den eksterior.
Danki na Curaçao Ports Authority (C.P.A) pa e konfiansa i ku sin un solo momento di duda a sostené e idea. Danki na Licores Maduro, agente di Polar ku di un forma manera ta trata di famia a habri tur posibilidat pa nos. Danki na Bureau Telecommunicatie & Post, UTS, MCB i tambe Refineria Isla pa e koperashon.


text:
News
Nicole Hoevertsz ta na Bejing
Nicole ta cla pa e inicio di e Winter Olympics
Nicole Hoevertsz, vicepresidente di Comite Olimpico Internacional ta na Beijing pa inicio di e Winter Olympics
Diabierna awor ta duna inicio na e Winter Olympics y na e occasion aki Nicole Hoevertsz mes lo ta un di e persona nan cu lo ta cargando e antorcha olimpico. Nicole desde su yegada na China a bishita algun sitio caminda e deporte nan lo ta tumando lugar y na mes momento a bishita e Olympic Village caminda e atleta nan lo ta kedando.
Nicole Hoevertsz tin un otro rol tambe cu su presencia na e Weganan aki, mirando cu e ta Presidente di e Athlete’s Commission. Den su function como president, Nicole lo mester bishita e village caminda cu diferente atletanan lo ta hasiendo nan votacion pa e candidato nan. Un total di 16 atleta ta participando y 2 lo wordo eligi na final pa bira miembro di e comision di atleta. E votacion final ta tuma lugar dia 17 di februari proximo y Nicole lo ta esun encarga pa anuncia ken ta e 2 miembro nobo nan. E 2 atleta nan escogi lo por participa asina na diferente session di IOC.
Nicole a splica tambe cu tin reglanan bastante estricto. Mirando cu tur persona cu ta participando den e Weganan aki lo ta den un bubble y si sali for di esaki lo tin consecuencia serio t’e cu nan por wordo expulsa for di e pais.
Winter Olympics ta inicia 4 di februari awor y ta termina 20 di februari. Riba cable lo por mira participacion di varios pais, entre otro Hulanda.


text:
Ezzard Franklin Florentino Semeleer a nase na Boneiru den bario di Nort’i Saliña, riba 14 di mart 1951 komo yu di Narciso ‘Piet’ Semeleer i Maria Semeleer-Thomas. Despues di a kaba skol Èzi a kuminsá su formashon komo ‘banketbakker’ na e panaderia di sr. Gerharts. Den su formashon di karera di profeshon el a bai Hulanda tambe pa durante un periodo e sigui formashon teorétiko i práktiko.
Èzi ta kasá ku EnidSemeleer-Winklaar i e pareha tin 2 yu hòmber ku a duna nan 2 ñetu muhé.
Èzi ta konosí komo un persona independiente, strukturá i eksakto den su aktonan i tambe komo un persona ku ta traha efikas i ku perseveransia.
Banda di su trabou komo panadero i trahadó di bolo Èzi ta hopi konosí riba tereno di deporte, semper el a stima futbòl i biar. Komo hóben pa diferente aña el militá den e ekipo di SV Estrellas i despues tambe komo presidente di Estrellas. Su kurason den e último dékadanan ta bati pa biar. For di 1985 te 1991 huntu ku doño di Paito Snack nan a organisá weganan di biar na Nort’i Saliña. Meta prinsipal tabata hasi e deporte, ku tabata un deporte praktiká prinsipalmente den bar, popular na Boneiru i den nos bario. Èzi tabata organisá torneo tantu pa hóben komo adulto anto den un torneo a yega di partisipá 65 persona.
Na 1987 el a konsentrá riba lantamentu di diferente tim den bario i esaki a produsí 5 klup pa kompetí kontra otro: Tamarijn Grande, JohnBlokkenfabriek, Arowak, HermanosMelaan i BT Azteca. Nan tabata konsistí di alrededor di 30 miembro. Pues basta hende tabata praktiká biar den bario ku torneonan na PaitoSnack. Pa e torneonan tabata invitá muchanan di otro bario tambe. BT Azteca te awe ta eksistí i a kumpli 32 aña di eksistensia i ta partisipá na diferente kampeonato di biar bola 8 di Boneiru. Èzi ainda ta aktivo den biar. Poko poko e idea a krese pa lanta un organisashon ku ta enkargá ku e deporte i Èzi a hiba kombersashon ku diferente persona. Riba 15 di mart 1991 a lanta e federashon di biar boneriano FeBiBo, ku 7 ekipo afiliá. Di 1992 te ku 2000 Èzi a fungi komo presidente di e federashon siguí despues di 2004 te 2010. Aktualmente e ta konsehero.
Pashon di Èzi ta serka nos hubentut i su kas semper ta disponibel pa trein e deporte riba e mesa ku tin na su kas. Su meta ta pa kita e hóbennan for di kaya i praktiká e deporte di biar. Na 1998 el a bai Kòrsou ku un grupo di 12 hóben pa partisipá na weganan aya i nan a regresá kas ku tur premio. Èzi ta organisá kampeonato hubenil i e biardistanan ku yega den tòp ta haña oportunidat pa bai representá Boneiru na weganan panamerikano i si nan sali ganadó nan por mundial di biar tambe. E desaroyo den biar a kondusí na realisashon di un sala di biar na 2004 den kompleho deportivo Jorge Nicolaas, kaminda hende muhé tambe konfortablemente por praktiká e deporte i públiko grandi por presensiá.
Na aña 2001 a honra Èzi na Aruba komo un di baluartenan antiano, na aña 2013 a dediká e kampionato boneriano na su persona. Su trabounan boluntario tin un trayektoria di mas ku 30 aña i e ta aktivo ketu bai riba e tereno akí. Pero últimamente el kuminsá ta konsentrá mas riba su klup i riba hóbennan.
Tur loke Èzi a duna na hóbennan i na komunidat a bira e motibu pa Fundashon Nawati duna Ezzard Franklin Florentino Semeleer un plaka di mérito komo Baluarte di bario di Nort’i Saliña.